Savet za nacionalnu bezbednost zaseda 13. marta zbog Prištine | TV KANAL 9 NOVI SAD\nNaslovna VESTI Savet za nacionalnu bezbednost zaseda 13. marta zbog Prištine\nSavet za nacionalnu bezbednost zaseda 13. marta zbog Prištine\nPredsednik Srbije Tomislav Nikolić sazvaće za ponedeljak, 13. marta, sednicu Saveta za nacionalnu bezbednost zbog zahteva "kosovskog" parlamenta da se prekine dijalog u Briselu, saopšteno je iz njegovog kabineta.\nPredsednik Nikolić će sednicu sazvati i zbog očigledne rešenosti prištinske administracije da se protivpravno i pored protivljenja međunarodne zajednice, nastavi sa formiranjem takozvane “vojske Kosova”, čime se namerno i svesno urušavaju mir i stabilnost u regionu, navodi se u saopštenju.\n“Politika predsednika i Vlade Republike Srbije u proteklih pet godina imala je za cilj da osigura mir i stabilnost, kao osnovne preduslove daljeg napretka i razvoja naše zemlje.\nPredsednik Republike je doneo odluku da sazove sednicu Saveta za nacionalnu bezbednost, kako bi se u novonastalim okolnostima razmotrile sve opcije, da se ove vrednosti na najbolji mogući način sačuvaju”, navedeno je u saopštenju. (RTS)\nPrethodni tekstObeležavanje Svetskog dana bubrega\nSledeći tekstDinar slabiji 0,1 odsto, kurs 123,93 za evro


Uvođenje, implementacija sistema kvaliteta|Standardi|Sertifikacija\nKoristi se kada organizacija želi da organizuje i sertifikuje svoj sistema upravljanja kako bi bila sposobna za projektovanje, razvoj, proizvodnju, ugradnju i servisiranje svojih proizvoda i/ili usluga, a samim tim i prepoznavanje i zadovoljenje zahteva, potreba i očekivanja kupca.\npriprema i planiranje, uključujući uvodnu obuku, definisanje organizacione strukture, ciljeva i procesa\nuvođenje dokumentacije u primenu\nobuka za internu proveru\npriprema i prijava za sertifikaciju\nKoristi se kada organizacija želi da uspostavi sistem za efektivno upravljanje sa ciljem nadzora i smanjenja negativnog uticaja procesa i delatnosti organizacije na životnu sredinu i prirodne resurse.\nPrimena sistema upravljanja zaštitom životne sredine omogućava organizacijama: kontrolu nad uticajem na životnu sredinu, ispunjenje zahteva zakona i propisa, uštedu resursa – energije i materijala, bolje zadovoljenje zainteresovanih strana, smanjenje troškova na duži rok.\npriprema i planiranje, uključujući identifikaciju aspekata životne sredine, uvodnu obuku, definisanje organizacione strukture, ciljeva i procesa\nISO 22000 – Sistem upravljanja bezbednošću hrane\nPrema ISO 22000 bezbednost hrane je prioritet za sve organizacije koje proizvode, prerađuju, rukuju ili isporučuju hranu. Struktura norme usklađena je sa ISO 9001 i ISO 14001.\npriprema i planiranje, uključujući analizu opasnosti\nHACCP – Sistem analize opasnosti i kritičnih kontrolnih tačaka\nizrada detaljnog programa i plana rada, uključujući uvodnu obuku\nanaliza rizika i utvrđivanje preventivnih mera za kontrolu rizika\nuspostavljanje kritičnih granica\nuspostavljanje sistema monitoringa\nOHSAS 18001 – Sistem upravljanja zaštitom zdravlja i bezbednosti na radu\nOvaj standard omogućava sistemski pristup identifikaciji rizika kao i eliminisanje opasnosti ili smanjivanje odgovarajućih rizika.\nSistem se temelji na definisanju politike i ciljeva bezbednosti, donošenju bezbednosnih pravila, proceni rizika, uspostavljanju preventivnih mjera te stalnom nadzoru i unapređenju.\nprepoznavanje opasnosti i ocenjivanje rizika\nISO 27001 – Sistem upravljanja sigurnošću informacija\nUsaglašen sistem ISO 27001 će obezbediti sistematski pristup za identifikovanje i borbu protiv čitavog niza potencijalnih rizika kojima su izložene informacije organizacije.\nIFS – Internacionalni standard za hranu\nIFS predstavlja standard kvaliteta i standard za bezbednost hrane u jednom, razvijen kako bi proverio kompetentnost proizvođača hrane u pogledu bezbednosti, ali i kvaliteta hrane uz pomoć jednog standarda, čime se štedi i vreme i novac.\nStandard se može primeniti na dobavljače u svim koracima prerade hrane osim za poljoprivrednu proizvodnju. Zahtevi su u vezi sa sistemom upravljanja kvalitetom i HACCP sistemom, u koji spadaju i preduslovni programi: dobra proizvođačka praksa - GMP (Good Manufacturing Practice), dobra laboratorijska praksa - GLP (Good Laboratory Practice) i dobra higijenska praksa - GHP (Good Hygiene Practice).\nPrilikom implementacije IFS standarda, svako može da razvije rešenje u skladu sa IFS standardom. Tokom provere, IFS-a proverivač isključivo proverava da li određeno rešenje funkcioniše i da li ono garantuje bezbednost proizvoda. IFS ne traži specifične procedure niti mašine ako one nisu potrebne za bezbednu proizvodnju.\nBRC – Standard bezbednosti hrane\n(Global Standard Food)\nBRC – Global Standard Food odgovara vodećem dokumentu Global Food Safety Initiative (GFSI), smernice za stvaranje standarda bezbednosti hrane koju je priznala međunarodna trgovina. Zahtevi su podeljeni u tematske celine koje se moraju ispuniti kako u celini tako i u zahtevanim detaljima.\nZahtevi prema preduzećima obuhvataju pravilnu primenu HACCP sistema, funkcionalan sistem menadžmenta kvalitetom i implementaciju "dobre proizvođačke prakse". Ispunjenje pravnih propisa je osnovni preduslov.\nIMS je sistem menadžmenta koji integriše zahteve ISO 9001, ISO 14001, ISO 22000, ISO 27001, ISO 18001 i ostalih standarda. Njegovom primenom se stvara interakcija između njegovih elemenata i procesa.\nImplementacijom IMS se smanjuju troškovima prilikom implementacije, smanjuje se obim dokumentacije, dobija se niža cena sertifikacije i štedi se vreme.\nsprovođenje analize rizika\nCE znak je legalno zahtevano označavanje u Evropskoj Uniji (EU) koja se primenjuje na različite kategorije proizvoda. To nije certifikacioni znak treće strane na sistem, već ga proizvođač ili predstavnik proizvođača (npr. uvoznik) stavlja na proizvod. Oznaka ukazuje da je proizvod usaglašen sa primenljivim Evropskim zakonodavstvom vezanim za zdravlje, bezbednost, ekologiju i zaštitu potrošača. Ovaj zakon znači da proizvođači koji prodaju proizvode unutar EU moraju imati CE oznaku na svojim proizvodima, ambalaži i propratnoj dokumentaciji.\nKada je proizvod usaglašen sa svim Direktivama koje se na njega odnose to znači da je proizvođač izjavio da su zadovoljeni svi neophodni zahtevi.\nrazne druge uređaje\nU većini slučajeva proizvođač može na svoj način pristupiti proceni usklađenosti svog proizvoda sa zahtevima, zatim je potrebno da sastavi Tehničku mapu proizvoda u skladu sa zahtevima, te da sastavi i overi Izjavu o usklađenosti.\nGlobalGAP – Standard dobre poljoprivredne prakse\nGlobalGAP je sistem mera osiguranja kvaliteta namirnica tj. poljoprivrednih proizvoda od zasada do ulaska na fabričku preradu.\ndefinisanje područja primene i svrhe GlobalGAP sistema\nupravljanje razvojem i primenom GlobalGAP sistema\nutvrđivanje ispunjenja zakonskih normi, pravilnika\npraćenje, merenje i kontrola proizvodnje agrarnih proizvoda\nobuka za interne provere i preispitivanja GlobalGAP sistema\npriprema za sertifikaciju i pomoć tokom sertifikacije GlobalGAP sistema


Prednacrt Građanskog zakonika u kome se zabranjuje “svako zlostavljanje deteta, a naročito fizičko kažnjavanje” ponovo je u žiži javnih rasprava. Dok jedan deo javnosti smatra da država nema pravo da se meša u roditeljsko vaspitanje dece, drugi je na stanovištu da svako fizičko kažnjavanje dece treba zabraniti.\nUN Konvenciju o pravima deteta je ratifikovalo 195 država, čime su se obavezale da preduzmu sve mere zaštite dece od svih oblika fizičkog nasilja. Konvencijom dete prestaje da bude objekat roditeljskog prava koji podrazumeva vlast, već ono postaje subjekt prava koji ima mogućnost da učestvuje u donošenju odluka koje su važne za njegov budući život. O ovom pitanju Komitet za prava deteta ima jasan stav: "svako fizičko kažnjavanje deteta je zabranjeno".\nIako je našim Krivičnim i Porodičnim zakonom zabranjeno nasilje u porodici, veliki broj roditelja ne smatra da se pod tim podrazumeva i fizičko kažnjavanje dece u vidu „pedagoških ćuški“ ili „vaspitno rukom po guzi“. Pozivajući se na to da je Srbija potpisnica UN Konvencije, jedan deo javnosti smatra da predlog Građanskog zakona otklanja ovu nejasnoću, jer on samo konkretizuje ono što smo već prihvatili.\nČinjenica je da je samo 29 zemalja u svoje porodične zakone unelo ovakvu odredbu, dok 168 potpisnica to nije učinilo, a među njima se nalaze najrazvijenije države sveta: Francuska, Italija, Irska, Belgija, Češka, Slovačka, Amerika, Australija...\nPokušaj da se na ovakav način regulišu prava deteta je u Kanadi osporio Vrhovni sud, koji je rodeteljima dece uzrasta od 2 -12 godina dozvolio kažnjavnje otvorenom šakom.\nVelika Britanija je donela Zakon o deci koji izričito zabranjuje kažnjavanje dece, ali je tokom sudske prakse došlo do prihvaćenog stava po kojem se pravi razlika između udarca usled koga se samo zacrvenela koža, pa kao takav ne podleže kazni, i udarca koji je izazvao modricu, otok, ili podliv, zbog čega će roditelj sigurno biti kažnjen.\nNa Novom Zelandu su roditelji zahtevali referendum na kome su građani velikom većinom odlučili da telesno kažnjavanje dece ne sme da bude zabranjeno zakonom.\nU mnogim državama je jasno precizirano da dete ne sme biti udareno po licu i glavi, kao i da je dozvoljeno udariti dete otvorenom šakom po debelom mesu. Izričito je zabranjeno korišćenje štapa, varjače, kaiša i slično. Jedan deo naše javnosti smatra da su ovi zakonodavci ukazali poverenje roditeljima, za razliku od onih koji ih predstavljaju potencijalnim manijacima čiju decu država mora da zaštiti.\nDečiju sliku o sebi daleko više može da pokvari nemoć roditelja koji, ne znajući kako da izađu na kraj u nekim situacijama, izgovaraju rečenice tipa: „Otići ću, da te ne gledam više“, „Izlazi iz mog stana“ i „U grob ćeš me oterati svojim ponašanjem“. Sa druge strane mnogi psiholozi tvrde da ukoliko roditelji pokazuju detetu ljubav, ali ga disciplinuju povremeno i blagim telesnim kažnjavanjem, nema opasnosti da će ono doživeti traumu koja će se negativno odraziti na njegov razvoj. Iako zagovornici dečijih prava govore o tome da su deca racionalna bića kojima se sve može objasniti rečima, postoje neke veoma opasne situacije usled kojih ona mogu da budu životno ugrožena. Dete ne razume zbog čega ne treba da se penje na ogradu od terase, gura prst u šteker, dodiruje vruću ringlu...\nPrema saopštenju UNICEF-a država ima obavezu da obezbedi podršku roditeljima u obavljanju svojih roditeljskih dužnosti, te da uvođenje zakonske zabrane fizičkog kažnjavanja bude podržano informacijama i savetima o pozitivnom roditeljstvu i efektivnim alternativnim metodama disciplinovanja.\nDa bi vaspitavali i socijalizovali svoje dete, roditelji moraju da raspolažu sankcijama, posebno onda kada dete sebe dovodi u opasnost svojim ponašanjem, a ostale vaspitne metode ne daju rezultate. Ovim predlogom, deca se stavljaju na pijedestal nevinosti, dok su roditelji krivi kada ona pogreše, jer im nisu dovoljno dobro objasnili.\nNe bi smelo da se zaboravi i na našu surovu realnost u kojoj se mlada generacija već sada oseća dovoljno moćno u odnosu na profesore i roditelje, čiji je autoritet ozbiljno poljuljan. Tragajući za metodama koji bi pomogli ideju srećnog deteta, savremena pedagogija i dečija psihologija dovode roditelje, kao nosioce veoma važnog društvenog posla – vaspitanja dece, u stanje gde oni osećaju nekompetentnost i nemoć. Roditelji su izgubili veru u autoritet nad decom, a društvo je izgubilo želju da veruje roditeljima da su sposobni da socijalizuju vlastitu decu.\nSrbija bi bila trideseta zemlja na svetu koja u zakon uvodi zabranu fizičkog kažnjavanja dece. Da li je telesno kažnjavanje isto što i zlostavljanje i da li pisci zakona izjednačavaju "obične ćuške" sa zlostavljanjem dece koje dospeva u crne hronike? Šta bi se desilo kada bismo državi oduzeli moć da kažnjava odrasle, pametne, socijalizovane ljude koji čine protivzakonite radnje?\nRetke su narodne mudrosti koje se ukidaju zakonskim dekretima. Ukoliko zakon o zabrani telesnog kažnjavanja dece bude usvojen u predloženom obliku, čini se da će ona narodna da je „batina iz raja izašla“ biti prva koja je zakonski opovrgnuta.\nUN Konvencija o pravima deteta\nNemoj da se rugaš!


Jovanović: Ko misli da bez Srpske liste ne bi bilo većine na Kosovu, vara se\nBeta 8. septembra 2017. 12:45\nPredsednik Liberalno demokratske stranke Čedomir Jovanović izjavio je da je pogrešno misliti da Albanci ne bi formirali Vladu Kosova bez Srpske liste, jer bi oni to uradili u interesu stvaranja svojih institucija.\nOn je rekao da Srbi izabrali lidera Alijanse za budućnost Kosova Ramuša Haradinaja za predsednika Vlade Kosova, već da su za njega glasala albanska strana, a da je do Srba bilo da „nadju snagu“ da sa njim saradjuju i tako stvore bezbednost za svoju zajedicu.\n„Ako neko misli da bez Srpske liste ne bi bilo većine, vara se, jer bi formiranje Vlada za Albance značilo podrška institucijama koje se stvaraju od 2008. godine. Njima (Albancima) je na prvom mestu interes njihove zajednice, a ne partijski interes. Srbi moraju biti deo rešenja“, rekao je Jovanović na konferenciji za novinare.\nOn je dodao i da mu „ne pada na pamet“ da osudjuje Srbe što učestvuju u radu institucija Kosova.\nJovanović, upitan o 11 principa za saradnju opozicije koje je izneo lider Pokreta slobodnih gradjana Saša Janković, rekao je da u njima vidi previše alibija i izgovora za nastup koji planira – da na lokalne izbore izadje sam ili sa partijama koje će postati deo pokreta, da u njima ima „previše autodestrukcije“, kao i da ti principi nisu demokratski.\nOn je rekao da će razgovarati sa svima onima koji mogu da pomognu u rešavanju brojnih problema koje ima Srbija i da je pitanje ko će rešiti probleme u Srbiji ako akteri koji žive u njoj ne razgovaraju o svojim problemima.\n„Od SAD se traži da razgovara sa Severnom Korejom, a od mene se traži da ne razgovaram sa (Aleksandrom) Vučićem, jer Janković nije dobio treći mandat ombudsmana, jer se kolo sreće okreće, pa je Tadić pravio Srpsku naprednu stranku, a sada sprovode politiku bez njega. Jeremiću je Vučić bio dobar dok se nije okliznuo u Ujedinjenim nacijama i setio se da postoje izbori u Srbiji. U mom svetu nema mesta za tako nešto“, rekao je Jovanović.\nJovanović je rekao da je protiv toga da Vlada Srbije da garancije za lečenje haškog optuženika Ratka Mladića u Srbiji, jer je, kako je naveo, „žrtvovao milione ljudi, skrivajući se po podrumima, zbog svog kukavičluka da se ponaša kao pošten general“.\nOn je dodao da je Mladić sredstvo manipulacije kojim se srpski nacionalizam održava u životu.\n„Srpska vlada daje garancije Mladiću što znači da je nacionalizam toliko jak da Vlada ne želi da se konfrontira, a on je jedan od simbola nacionalizma“, rekao je Jovanović.


Vlada FBiH se obračunava sa radnicima i socijalnim partnerima - Zašto ne\nVlada FBiH se obračunava sa radnicima i socijalnim partnerima\nSaopštenje Vlade Federacije BiH o predloženim hitnim izmjenama Zakona o radu pokazuje da aktuelna Vlada FBiH nastavlja sa praksom netransparentnog usvajanja ključnih zakonskih akata, bez učešća javnosti i dijaloga sa socijalnim partnerima. Posebno je problematičan sadržaj najavljenih izmjena, koji ukazuje na to da je Vlada odlučila potpuno pogaziti sve principe socijalnog dijaloga i vladavine prava i za sebe uzeti ulogu jedinog aktera u odlučivanju o radničkim pravima u Federaciji. Ovakvo ponašanje je potpuno neprihvatljivo u demokratskom društvu, a posebno je cinično što ga Vlada FBiH pokušava predstaviti kao “reformski korak u skladu sa praksom EU” što ne može biti dalje od istine.\nFadil Novalić – premijer Federacije BiH\nUkoliko se predložene izmjene Zakona o radu usvoje, potpuno će biti derogirana institucija Općeg kolektivnog ugovora i uloga socijalnih partnera u pregovaranju o ekonomskim i socijalnim pravima u FBiH. Prijedlog Vlade FBiH da se odredbe Zakona o radu pretpostave odredbama kolektivnog ugovora predstavlja grubo narušavanje njegove uloge i općeg pravnog načela lex specialis derogat legi generali (“uži zakon ima prvenstvo nad širim zakonom”), koji se primjenjuje u slučajevima kolizija pravnih normi. Pored toga, na ovaj način bi se narušilo i načelo da se u slučaju kolizije pravnih normi uvijek primjenjuje za radnika povoljnije pravo.\nNajava da bi se izmjenama zakona najniža plaća računala isključivo na osnovu kretanja BDP-a umjesto u skladu sa potrošačkim cijenama, pravdana je tvrdnjom da je ovaj potez “u skladu sa principima Evropske unije”, što nema veze sa istinom. Ne postoji država u EU u kojoj je minimalna plaća vezana samo za BDP, a potrošačke cijene najčešći su dominantni kriterij na osnovu kog se utvrđuje iznos “minimalca”. Vlada FBiH ovakvim tvrdnjama obmanjuje javnost i pokušava opravdati potez koji bi direktno naštetio životnom standardu i egzistenciji svih onih koji žive od minimalne plaće.\nNajavljene izmjene su izuzetno maliciozne prema dosadašnjim socijalnim partnerima Vlade FBiH, a posebno prema Udruženju poslodavaca, koje je Vlada već “napala” 6.1.2016. ukinuvši mu reprezentativnost bez ikakvih zakonskih osnova. Ovaj je potez Vlada povukla nakon što su poslodavci i sindikati ispregovarali Opći kolektivni ugovor za FBiH bez njenog odobrenja, na koji je premijer Fadil Novalić reagovao proglasivši ga “društveno opasnim” zbog utvrđene minimalne plaće, iako je prije samo pola godine sam obećao mnogo veći rast “minimalca” od onog koji su dogovorili socijalni partneri.\nČinjenica da se ovakve izmjene zakona pokušavaju usvojiti u hitnoj proceduri, kako su do sad usvajani i drugi važni zakoni, znak je da Vlada FBiH nastavlja zanemarivati osnovne principe demokratskih procesa i pored jasno iskazanog nezadovoljstva javnosti povlačenjem ovakvih poteza.\nZbog svega ovoga apelujemo na Vladu FBiH da povuče prijedlog izmjena Zakona o radu i umjesto toga nastavi prekinuti dijalog sa socijalnim partnerima u skladu sa konvencijama Međunarodne organizacije rada čiji je BiH potpisnik, te da prekine praksu uređivanja ključnih pitanja poput radničkih prava kroz netransparentne procedure, hitne postupke i pravno neodbranjive napade na kolektivna prava u Federaciji BiH.\n(U.G. Zašto ne)\nU protekloj godini, partije koje čine vladajuću koaliciju u Republici Srpskoj (SNSD, DNS i SP RS) nisu zabilježile nijedno novo ispunjeno predizborno obećanje. Ipak, uspjele su popraviti svoj...


Investicije i finansije su predmet Lukinih interesovanja još od fakulteta. Od rada u finansijskom sektoru energetske kompanije u Nemačkoj, SAD i Španiji, preko finansijskog kontrolinga u brodogradnji u Norveškoj do uloge finansijskog konsultanta za M&A u Srbiji, aktivnosti su mu uvek fokusirane na finansijske procese.\nKroz rad na srpskom tržištu imao je priliku da se upozna sa problemima domaće privrede, posebno malih preduzeća i startapa, prouzrokovanih manjkom alternativnih izvora kapitala. Tako se rodila ideja da se mladim kompanijama ponudi inovativna finansijska usluga i na taj način reši, ili barem ublaži, njihov problem sa finansiranjem. U skladu sa tim, poslednjih godinu i po dana Luka intenzivno radi na uvođenju prve crowdinvesting platforme u Srbiji.\nCrowdinvesting - finansijsko-marketinški recept za rast\nManjak interesovanja banaka za mikro preduzeća i startape, kao i nepodesnost njihovog poslovnog modela za taj segment tržišta, doprinele su eksploziji broja crowdinvesting platformi širom sveta. Srbiju, kao izrazito bankocentrično tržište, naročito odlikuje manjak alternativnih izvora finansiranja, a BDO Business Advisory i CONDA AG iz Beča žele da ponude jednu od mogućih alternativa dokazanih na tržištu Austrije i Nemačke.\nMeđutim, crowdinvesting je mnogo više od samo finansijske usluge. Marketinški aspekt crowdinvesting kampanje gotovo je podjednako važan i predstavlja deo paketa koji ima za cilj da poveća šansu za uspeh malih i inovativnih kompanija. Zbog toga crowdinvesting smatramo uslugom koja se ne tiče isključivo finansiranja, već sveobuhvatnog rasta i uspeha kompanija.


Ekonomsko trgovinska škola Novi Pazar\nSrednja ekonomska škola je preorijentisana na srednje usmereno obrazovanje školske 1979/80. godine, pod imenom Obrazovni centar Vladimir Perić Valter. U školi su postojale različite struke:ekonomsko-komercijalna, ugostiteljska, tekstilna.\nDanas u školi postoji pet oblasti rada: ekonomija, pravo i administracija, trgovina, lične usluge i osiguranje. Ekonomsko trgovinska škola je odigrala značajnu ulogu u celokupnom razvoju prosvete i kulture u ovom mestu. Mnogi od bivših učenika su nastavili školovanje na višim i visokim školama, sa uspehom ih završili i među njima postoje mnoge ličnosti iz javnog života i rada: ekonomisti, pravnici, profesori, lekari, magistri i doktori nauka.\nPodručje rada: Ekonomija, pravo i administracija Trajanje školovanja: 4 godine Školske 2019/2020.…\nPodručje rada: Ekonomija, pravo i administracija Oblast: Pravo i administracija Trajanje školovanja:…\nPodručje rada: Obezbeđenje Trajanje školovanja: 4 godine Školske 2019/2020. godine Ekonomsko trgovinska…\nPodručje rada: Lične usluge Oblast: Lične usluge Trajanje školovanja: 3 godine Školske…\nPodručje rada: Lične usluge Oblast: Lične usluge Trajanje školovanja: 3 godine …\nLicima koji nemaju status redovnog učenika, onima koji nemaju završenu srednju školu, ili pak žele da ostvare viši stepen obrazovanja, promene kvalifikaciju, pružamo mogućnost vanrednog obrazovanja. Oblici vanrednog obrazovanja su:\nPrekvalifikacija–mogućnost promene obrazovnog profila posle završene bilo koje stručne škole u četvorogodišnjem trajanju.\nDokvalifikacija–mogućnost promene obrazovnog profila posle završene škole u trogodišnjem trajanju i prelazak na viši stepen stručne spreme.\nEkonomsko – trgovinska škola Novi Pazar je prva srednja škola u Republici Srbiji koja je uvela onlajn učenje kao deo školskog plana i programa.\nOvaj projekat je započet školske 2016/2017 godine i do danas se uspešno realizuje uz pomoć:


30 GODINA TRADICIJE I POVERENJA BRIGA I PODRŠKA u najtežim trenucima Više o nama\nPOGREBNO PREDUZEĆE SA NAJDUŽOM TRADICIJOM U BEOGRADU\nPogrebno preduzeće Neol-san je profesionalni servis sa najdužom tradicijom u Beogradu, osnovan 1992.godine, koji brižljivo planira i organizuje sahrane na celoj teritoriji Srbije i inostranstva. Kada Vam je neko teško bolestan ili na samrti, možete nas pozvati u bilo kom period dana i dobićete informaciju šta je sve potrebno kako bi se na efikasan i dostojanstven način organizovao poslednji ispraćaj vaše drage osobe. Iza naše kompanije stoji ogromno iskustvo u ovom poslu sa preko 8000 organizovanih sahrana i kremacija.\nMi smo malo porodično preduzeće, sa izuzetno odgovornim i posvećenim ljudima, a budite uvereni da će od prvog kontakta sa nama do dana ispraćaja, sve biti brižljivo i profesionalno planirano i organizovano.\nOlakšajte sebi i porodici stresan trenutak smrti\ni rastanak od svojih najmilijih\nU trenucima žalosti i tuge, koji su skoro uvek neočekivani i iznenadni, porodice se okreću našem visoko profesionalnom pogrebnom preduzeću koje posluje isključivo na bazi preporuka i prethodnih iskustava. Pogrebno preduzeće Neol-san svakoj porodici prilazi izuzetno pažljivo i odgovorno i obezbeđuje podršku, pažnju i izuzetno visok kvalitet usluge, od početka do kraja organizacije ispraćaja. Uz kompletnu uslugu svakoj porodici se pruža i dodatna asistencija u vidu obezbeđenja neophodne prateće dokumentacije i eventualnih naknadnih prava od države ili drugih ustanova.


- Polazna situacija se značajno promenila i dosadašnja istraživanja mogu da se bace u smeće - rekao je Peter Hajek (Public Opinion Strategies).\nGudenus, njegoav surpuga i Štrahe na kontroverznom snimku\nHajek ističe da nema ni dovoljno vremena za ozbiljne izbore i da će biti potrebno dva do tri dana da se - situacija slegne.\n"IZGUBLJENO JE POVERENJE U INSTITUCIJE" Predsednik Austrije poručio da su prevremeni izbori NEIZBEŽNI\nVolfgang Bahmajer iz OGM instituta ističe da će izbori za Evropski parlament biti u senci aktuelnih događaja, jer su oni bili prava "politička bomba".\n- U svakom slučaju postojeća istraživanja se mogu baciti - kaže i Bahmajer.\n"JA SAM ORIGINAL" Štrahe preuzeo vođstvo NOVE STRANKE, ide na bečke izbore\nPeking OTKAZAO SEZONU na Mont Everestu, ništa od planinarenja sa tibetanske strane\nKina je odlučila da otkaže prolećnu sezonu penjanja na Mont Everest sa tibetanske strane usled zabrinutosti zbog širenja zaraze virusom korona, javila je danas kineska agencija "Sinhua".\nIzraelski avioni jutros su nastavili vazdušne udare na palestinski Pojas Gazu, a pripadnici Hamasa odgovorili su ispaljivanjem raketa na Izrael, broj žrtava sukoba svakog dana raste ali i pritisak međunarodne zajednice da se oni okonačaju.


Hotel za Methóni (Грчка) : 7 pronađenih hotela\nAchilles Hotel Hotel sa 3 zvezdice\nStil ovog hotela kategorije tri zvezdice je Povoljan za grad Methoni. U njemu ćete naći razne usluge, a posebno n.a.. Na 4 minuta hodom udaljenosti od centra grada, ovaj hotel se nalazi u ulici Plate...Još informacija\nFiniki Plaza Hotel sa 3 zvezdice\nNa 7 minuta kolima udaljenosti od centra, ovaj hotel u ulici 5th Klm Methoni-Finikounda Nat. Road sa pozicijom jugoistok za grad Methoni, idealan je za otkrivanje svih lepota grada, bez obzira da li o...Još informacija\nHotel Aris Hotel sa 1 zvezdice\nNalazi se u ulici Methoni, pozicija mu je jugoistok za grad Methoni, a od centra je udaljen samo 3 minuta hodom.Stil hotela Hotel Aris je Povoljan, a pruža pun komfor i usluge kao što su: n.a.. ...Još informacija\nHotel Giota Hotel sa 2 zvezdice\nStil ovog hotela kategorije dve zvezdice je Povoljan za grad Methoni. U njemu ćete naći razne usluge, a posebno n.a.. Pozicija ovog hotela je jugoistok za grad Methoni, a nalazi se u ulici Methoni Me...Još informacija\nCastello Methoni Hotel sa 2 zvezdice\nHotel ima 13 soba/e/u, i to od soba tipa Room do soba tipa Room. Cene najjeftinijih soba u hotelu Castello Methoni kreću se od 2 958 dinar - Srbija . Stil ovog hotela za grad Methoni je Sa plažom, a k...Još informacija\nIlias Apartments Hotel sa 0 zvezdice\nStil hotela Ilias Apartments je Povoljan, a pruža pun komfor i usluge kao što su: n.a.. Na 10 minuta hodom udaljenosti od centra grada, ovaj hotel se nalazi u ulici Methoni, a pozicija mu je istok za ...Još informacija\nHotel Alex Hotel sa 2 zvezdice\nStil hotela Hotel Alex je Povoljan, a pruža pun komfor i usluge kao što su: n.a.. Na 4 minuta hodom udaljenosti od centra grada, ovaj hotel se nalazi u ulici Methoni, a pozicija mu je jugoistok za gra...Još informacija\nVaš izbor: Hotel za Methóni (Грчка) : 7 pronađenih hotela


Institucije na nivou BiH analizirale naplativost kazni: Zastara uzela milione - infoBirač\nVeliki broj izrečenih kazni na graničnim prelazima, na adresama carinskih ispostava i od strane inspektora na nivou BiH mogao bi da ostane mrtvi broj na papiru jer će ti milioni teško naći put do budžeta, piše Glas Srpske.\nIzvještaj o nenaplaćenim novčanim kaznama koje imaju rok naplate tri godine, počevši od dana unosa kazne u elektronsku evidenciju podataka u 2018. i 2019. godini, pripremilo je Ministarstvo pravde BiH, a na osnovu podataka Agencije za identifikaciona dokumenta, evidenciju i razmjenu podataka (IDDEEA).\nPojedine institucije na zajedničkom nivou ukazale su da im se evidencije malo razlikuju, a u Upravi za indirektno oporezivanje (UIO) BiH su pojasnili da je najveći broj prekršajnih naloga izdat zbog nepodnošenja poreske prijave, te da nisu uspjeli ni da sprovedu prinudnu naplatu zbog nekoliko razloga, a to su smrt fizičkih lica, prestanak obavljanja registrovane djelatnosti i brisanje iz sudskog registra nakon likvidacije i stečaja. Problem sa naplatom imaju nadležni u Graničnoj policiji, Ministarstvu komunikacija i transporta, a u grupi institucija koje su izricale kazne je i Služba za poslove sa strancima.\nU informaciji koju je na posljednjoj sjednici usvojio Savjet ministara, a koju je potpisao ministar pravde Josip Grubeša, istaknuto je da je cilj svega da bude izbjegnuto nastupanje zastare i brisanja nenaplaćenih novčanih kazni.\nPodaci koji su pristigli u taj resor pokazuju da je ukupan broj izrečenih, a nenaplaćenih kazni u 2018. godini “stao” na 3.329, a nenaplaćeni dug je premašio dva miliona. Analiza je pokazala još lošije izglede po budžet i sistem odgovornosti u 2019. jer je evidentirano 4.327 kazni vrijednih više od 2,8 miliona.\nU Ministarstvu pravde, kako su istakli, putem ovih analiza sprečavanju nastupanje zastare i brisanja, jer je nesporno da će one biti brisane iz Registra novčanih kazni nakon isteka određenog roka od dana kada su prekršajni nalozi postali konačni. Evidentno je da za evidentirane, a nenaplaćene kazne iz prve polovine 2018. protiču već tri petine roka, a biće brisane iz Registra novčanih kazni istekom 2021. ili tokom 2022. godine, dok za one iz prve polovine 2019. godine protiče već polovina roka zastare.\nDrina Princip: Osvojen basket turnir u Milićima\nSvečano otvoreno „Zvorničko ljeto“\n2 Avgusta, 2018 2 Avgusta, 2018 admin


UVOD U BIZNIS: Nije za nas EU, nego Balkanska unija - Nira Press\nPočetna » UVOD U BIZNIS: Nije za nas EU, nego Balkanska unija\nPočetkom juna je austrijski dnevni list Prese (Die Presse) objavio tekst o mogućoj budućnosti Balkana. To je nesvakidašnja najava, izgleda, dosta realističnog scenarija za države Balkanskog poluostrva. Suština je u predlogu da bi odnos EU i Zapadnog Balkana trebalo iznova da se definiše, jer je politika proširenja Evropske unije sada u ćorsokaku. Pa kad je već tako, alternativa bi mogla da bude formiranje Balkanske unije po uzoru na EU, piše bečki dnevnik.\nPovod za ovaj novi ugao gledanja na Balkan pronađen je u nedavnim izborima za Evropski parlament: „Sada se pruža prilika za drastičnu političku odluku i EU bi mogla, nakon izbora za Evropski parlament, sa novim rukovodstvom da povuče ručnu. Zato bi se moglo u potpunosti odustati od namere da se zemlje regiona pripremaju za prijem u EU“, navodi Prese.\nZbog toga bi bio potreban novi odnos EU i Zapadnog Balkana, pa se u ovom dnevnom listu navodi i ponuda: vi izgradite u roku od deset godina Zapadnobalkansku uniju po identičnom uzoru EU – ukidanjem granica, zajedničkim tržištem sa četiri osnovne slobode, zajedničkom energetskom politikom, zajedničkom politikom u telekomunikacijama, saobraćaju i sve to zajedno sa građanskim pravima, navodi Prese.\nA posle toga, ovaj bečki dnevnik prelazi i na finansijski deo. Tako bi EU trebalo da izdvoji nešto više novca i da kaže:\n“Mi, EU, podržavamo vas sa pet puta više novca nego što smo vam dali do sada, kroz pristupnu pomoć. To bi bilo onda 60 milijardi evra. Toliko novca Unija, inače, godišnje daje na podsticaje svoje poljoprivrede. I kada uspete da se oporavite i ekonomski razvijete, primićemo vas sve zajedno, umesto po dosadašnjem sistemu gde je moguće da jedna zemlja blokira ulazak druge, ili slično – ističe bečki dnevnik.\nDoduše, Prese navodi da bi bila istorijska greška da EU u potpunosti odbaci Balkan. To nikako, jer bi postojale i političke implikacije: “Onda bi Kina, Rusija i Turska između sebe podelile region. Time bi kraj tenzija među balkanskim narodima bio nezamisliv”, ukazuje list.\nOvaj tekst bečkog dnevnika je, bar u srpskoj javnosti, izazvao izvesne komentare. Ne znam da li se slično dogodilo i u regionu, ali ako je ovo bio “probni balon” kojim se najavljuju dalji potezi Evropske unije, onda je reč o lošoj budućnosti zemalja Balkana koje već značajno zaostaju za razvijenom Evropom. O kakvom zaostajanju je reč, prilično surovo i realno je saopštio, početkom decembra prošle godine u Beogradu, Mateo Bonomi sa Instituta za međunarodne odnose u Rimu, koji je na međunarodnoj konferenciji “EU i Balkan: Povratak realpolitike” procenio da će zemljama Zapadnog Balkana biti potrebno 60 do 100 godina da dostignu prosečan bruto domaći proizvod zemalja Evropske unije!\nI Bonomi i mnogi drugi eksperti došli su do istog zaključka – da je državama Balkana potrebno mnogo više pomoći i novca da bi se približili i, konačno, ušli u EU. Ali, posle ove opcije koju je ponudio Prese, jasno je da EU menja orijentaciju i prepušta Balkan – Balkanskoj uniji.\nMalo je reći da je predlog ciničan! Dovoljno je samo pogledati sledeći zadatak za države Zapadnog Balkana: ukidanje granica, zajedničko tržište, zajednička energetska politika, zajednička politika u telekomunikacijama, saobraćaju i sve to zajedno sa – građanskim pravima! Ne znam da li je neko javio ovima u Beču za prištinske takse na srpsku robu i robu iz BiH. O kakvom zajedničkom tržištu, onda, govori EU, kroz predlog bečkog dnevnika Prese?!


IZVOR: b92.net | SUBOTA, 05.10.2019 | 13:24\nPostoji grupa naučnika i doktora koji su pisali Evropskoj uniji tražeći da se postavljanje mreže 5G zaustavi. Mobilna 5G mreža uključena je u nekim britanskim gradovima i dovela je do pitanja da li ova tehnologija predstavlja opasnost po zdravlje.\nSvetska zdravstvena organizacija je 2014. godine izjavila da "nije ustanovljeno da upotreba mobilnih telefona izaziva bilo kakve loše posledice po zdravlje".\nMeđutim, SZO zajedno sa Međunarodnom agencijom za istraživanje raka (IARC) klasifikovala je svo zračenje radio frekvencija (čiji su mobilni signali sastavni deo) kao "potencijalno karcinogene".\nOni su svrstani u tu kategoriju zato što "postoje dokazi koji su zamalo konačni da izloženost može izazvati rak kod ljudi".\nViši naučnik na studiji rekao je da "izloženost korišćena u studijama ne može direktno da se poredi sa izloženošću koje doživljavaju ljudi kad koriste mobilne telefone", čak ni kod onih koji ga baš mnogo koriste.\nDoktor Frenk De Voht, koji savetuje vladu o bezbednosti mobilnih telefona, kaže da "iako neka istraživanja sugerišu statističku mogućnost povećanog rizika od raka za učestale korisnike, dosadašnji dokazi za odnos kazualiteta nisu dovoljno ubedljivi da ukažu na potrebu za merama predostrožnosti".\nOpseg radio talasa - koji se koristi za mrežu mobilne telefonije - nije jonizujući, "što znači da ne poseduje dovoljno energije da razbije DNK i nanese štetu ćelijama", kaže Dejvid Robert Grajms, lekar i istraživač raka.\n"Ljudi su razumljivo zabrinuti da li će se povećati rizik od raka, ali ključno je istaći da radio talasi imaju mnogo manje energije čak i od vidljivog svetla sa kojim se susrećemo svaki dan", kaže doktor Grajms.\n"Ne postoje ubedljivi dokazi", kaže on, "da nam mobilni telefoni ili vajerles mreže stvaraju zdravstvene probleme."\n"Maksimalni nivo radio frekvencije kom neko u ljudskoj zajednici može da bude izložen od 5G (ili bilo kog drugog signala u oblastima opšte populacije) toliko je mali da do danas nije zabeležen nikakav porast temperature."\nBritanska vlada kaže da "iako je malo povećanje ukupne izloženosti radio talasima moguće kad 5G bude pridružen postojećoj mreži, očekuje se da će ukupna izloženost i dalje ostati veoma niska."\n"Izloženost koju će proizvesti 5G detaljno je proučio ICNIRP, sa ograničenjima koja su postavljena daleko ispod najnižeg stepena radio frekvencije u vezi sa 5G za koju se pokazalo da može da naudi", kaže profesor Kroft.


VIBE festival ove godine na društvenim mrežama | www.kragujevcanka.rs\nJedan od najvećih festivala za mlade, Kragujevački VIBE festival ove godine će zbog nepovoljne epidemiološke situacije biti održan u digitalnom formatu putem društvenih mreža i bez prisustva publike. Po ugledu na najveće svetske produkcije i festivale, VIBE 2020 nam donosi nastupe najpoznatijih umetnika regionalne scene elektronske muzike na lokalitetima od najvećeg značaja za Kragujevac.\nProgramom festivala VIBE 2020 predviđeno je pet nastupa na pet različitih i potpuno jedinstvenih lokacija.\nPrvi nastup na bajkovitoj Vodojaži, najmodernijim tehnikama snimanja po poslednjim svetskim standarima zabeležio je Dejan Milićević, jedan od najcenjenijih producenata regionalne scene koji je sada dostupan putem YouTube platforme i može se pogledati na ovom LINK-u.\nFestival je pripremljen uz podršku Grada Kragujevca, Freedom music, Carlsberg Srbija i drugih partnera koji su pored izuzetno nepovoljne situacije u kojoj se zbog svetske pandemije kreativna industrija nalazi, pokazali spremnost i razumevanje da se VIBE kao jedan od najvećih domaćih festivala sačuva i prilagodi trenutnoj situaciji, navode organizatori.\nNaredni nastupi u okviru VIBE 2020 biće dostupni u danima koji dolaze, a do kraja decembra.


MMF: Uspešno završeno drugo razmatranje ekonomskog programa Srbije – Bankar.rs\nHome/MAKROEKONOMIJA/MMF: Uspešno završeno drugo razmatranje ekonomskog programa Srbije\nMeđunarodni monetarni fond doneo je odluku o uspešnom završetku drugog razmatranja ekonomskog programa Srbije koji je podržan Instrumentom za koordinaciju politike, saopštila je Narodna banka Srbije.\nOdluka je doneta 17. jula, objavio je MMF. Istovremeno, zaključene su konsultacije po članu IV Statuta te međunarodne finansijske organizacije s našom zemljom. Tim povodom ocenjeno je da je makroekonomska stabilnost dodatno ojačana u periodu od konsultacija po članu IV iz 2017. godine.\nPrivredni rast, koji je u 2018. godini ubrzan na 4,3 odsto, najviši je u poslednjih deset godina. Fiskalna disciplina se ustalila – od početka 2017. godine budžet opšte države je u suficitu, a učešće javnog duga u BDP-u je niže za oko 15 procentnih poena.\nNezaposlenost nastavlja da se smanjuje, a zaposlenost beleži kontinuirani rast.\nInflacija je očuvana na niskom nivou, a finansijski sektor je stabilan uz pad učešća problematičnih kredita banaka u ukupnim kreditima na 5,4 odsto, što je najniži nivo ikada.\nSprovedene su važne reforme u cilju modernizacije Poreske uprave, a MMF posebno ističe značajan napredak koji je postignut u otklanjanju nedostataka u oblasti borbe protiv pranja novca i finansiranja terorizma.\nKao i u slučaju drugih zemalja, ocenjuje se da su i dalje prisutni kratkoročni rizici iz međunarodnog okruženja koji se mogu preneti i na našu ekonomiju, uključujući i slabiji od očekivanog rast naših ključnih trgovinskih partnera.\nNa srednji rok, ekonomska politika treba da obezbedi da strukturni faktori budu podsticajni za rast. To uključuje širenje mogućnosti za dodatno zapošljavanje u Srbiji, unapređenje javnih usluga i smanjenje sive ekonomije. Istovremeno, konstatuje se da su kratkoročni izgledi Srbije ostali pozitivni, uz rast koji je za 2019. godinu projektovan na 3,5 odsto.\nOcenjuje se da će u drugoj polovini ove godine doći do ubrzanja rasta u uslovima visokog priliva stranih direktnih investicija, kontinuiranih investicija države i očekivanog oporavka u zemljama koje su naši najznačajniji trgovinski partneri.\nPored toga, ocenjuje se da će inflacija biti pod kontrolom i da će se kretati unutar donje polovine ciljanog raspona, kao i da će deficit tekućeg računa ostati u potpunosti pokriven stranim direktnim investicijama.\nOdbor izvršnih direktora je pozdravio snažne makroekonomske rezultate podržane Instrumentom za koordinaciju politika. Ocenio je da je privredni rast snažan, javni dug se smanjuje, zaposlenost raste, finansijski sektor je zdrav, a inflacija je niska.\nIstaknut je značaj snažnih mera i odlučnog sprovođenja strukturnih reformi za očuvanje makroekonomske i finansijske stabilnosti, suočavanje sa internim i eksternim izazovima, doprinos privrednom rastu i konvergenciju dohotka sa nivoima EU.\nNaglašen je značaj očuvanja snažne fiskalne pozicije i daljeg smanjenja nivoa javnog duga, uz sprovođenje mera za podsticanje privrednog rasta. Kao ključni faktori budžetske discipline i privrednog rasta izdvojeni su poboljšanje kvaliteta i strukture rashoda.\nZa jačanje kredibiliteta fiskalne politike važno je sprovođenje fiskalnog pravila zasnovanog na dugu, ponovno uvođenje indeksacije penzija, reforma sistema zarada i unapređenje okvira za zapošljavanje u javnom sektoru. Ublažavanje monetarne politike u režimu ciljanja inflacije doprinosilo je rastu ekonomske aktivnosti, a inflacija je očuvana pod kontrolom.\nIstaknut je značaj sprovođenja reformi finansijskih institucija u državnom vlasništvu. Pohvaljen je napredak u rešavanju problematičnih kredita, uz ocenu da bi fokus sada trebalo da bude na uspešnom okončanju privatizacije najveće državne banke.\nTakođe, pozdravljen je napredak vlasti usmeren na unapređenje tržišta kapitala. Naglašen je i značajan napredak u otklanjanju nedostataka u oblasti borbe protiv pranja novca i finansiranja terorizma, što je dovelo do skidanja Srbije sa tzv. sive liste FATF-a.\nOcenjeno je da je, nakon nedavnih reformi poreske uprave, potrebno sprovesti dalje napore u pogledu unapređenja poslovnog okruženja i daljih reformi preduzeća u državnom vlasništvu.\nOčekuje se da će naredne konsultacije po članu IV Statuta sa Republikom Srbijom biti obavljene u 24-mesečnom ciklusu, u skladu sa odlukom Odbora izvršnih direktora.\nPodsećanja radi, Instrument za koordinaciju politike je na raspolaganju svim zemljama kojima ne treba finansijska podrška MMF-a, već žele da potvrde posvećenost reformama. Novi program saradnje odobren je u julu 2018. godine, a cilj mu je održavanje makroekonomske i finansijske stabilnosti i nastavak strukturnih i institucionalnih reformi za podsticanje bržeg i sveobuhvatnog rasta, stvaranje novih radnih mesta i dalji rast životnog standarda, navedeno je u saopštenju.\nAnaliza MMF nbs program\nVolvo povlači milion vozila zbog problema sa motorom


Nacionalni program je fokusiran na sticanje fundamentalnih znanja, kao i upoznavanje sa nacionalnim i svetskim kulturnim vrednostima. Osim časova stranog jezika, nastava na nacionalnom programu se u celosti izvodi na srpskom jeziku, a po uspešnom završetku učenici dobijaju nacionalnu diplomu i spremni su za upis u najbolje srednje škole i gimnazije.\nUspeh savremenih osnovaca na konkursu „Pros & Cons: How I feel about remote learning”\nPovodom Dana Svetog Save, učenici Savremene osnovne škole učestvovali su na nagradnom konkursu „Pros & Cons: How I feel about remote ...\nKviz poznavanja srpskog jezika u Savremenoj\nPoslednje nastavne nedelje u Savremenoj osnovnoj školi učenici petog razreda uživali su u sistematizaciji znanja iz srpskog jezika. Lepo ...\nSavremeni osnovci u novim posetama radnim mestima u okviru projekta „Parents at work”\nKako bi učenici imali priliku da se iz prve ruke upoznaju sa različitim profesijama, industrijama i privatnim biznisima i tako sagledaju ...\n„Minecraft” u Savremenoj nastavi jer mi smo Future ready School\nStari školski sistem je, izgleda, zaboravio jednu stvar: cilj svakog obrazovanja je pripremanje za budućnost. Da bi osposobila decu zać ...


Kuburović: Biće korekcija nacrta Ustava za oblast pravosuđa, uzećemo sve predloge u obzir | Insajder\nKuburović: Biće korekcija nacrta Ustava za oblast pravosuđa, uzećemo sve predloge u obzir\nMinistarka pravde Nela Kuburović izjavila je da veruje da će nacrt amandmana na Ustav za oblast pravosuđa, koji je to ministarstvo nedavno predstavilo, pretrpeti određene korekcije.\n"U tom periodu biće organizovana četiri okrugla stola i nakon toga, do kraja marta najverovatnije, konačno ćemo da finalizujemo predlog amandmana i uputimo ga Venecijanskoj komisiji", rekla je Kuburović u intervjuu današnjem broju nedeljnika Ekspres.\nOna je naglasila da je ministarstvo pravde do sad pokazalo više puta da je i te kako spremno da čuje struku, civilni sektor, uopšte sve zainteresovane i da uzme u razmatranje sve pisane predloge koji stignu na njegovu adresu.\nNa pitanje da li je ministarstvo dobilo neke konkretne priloge za izmene, ona je rekla da za sad još nisu stigli pisani predlozi, mada vidi u medijima pojedina istupanja, ali "više je reč o kritici nego o nuđenju konkretnih predloga".\nGovoreći o predloženom nacrtu i sudstvu, ona je rekla da je suština da "nema apsolutno više nikakvog uticaja izvršne i zakonodavne vlasti, zato što nemate predstavnike ni izvršne ni zakonodavne vlasti u Visokom savetu sudstva".\nKomentarišući njegov predloženi sastav, u koji Narodna skupština bira pet nesudijskih članova, ona je ocenila da je "apsolutno" napravljena ravnoteža, imajući u vidu broj planiranih članova.\nOna je rekla da su kritike da vlast najviše želi da kontroliše tužioce neargumetovane i bez ijednog konketnog predloga u kom smeru bi trebalo da idu izmene, kao i da se položaj sudija i tužioca ne može izjednačiti.\nPrema njenim rečima, mnogo je veći uticaj i zainteresovanost države za rad tužilaštva, s obzirom na to da je jedna od osnovnih funkcija države krivično gonjenje.\nAKB: Izmene ustava - pretnja vladavini prava\nAdvokatska komora Beograda (AKB) saopštila je danas da predložene ustavne promene, iza kojih stoji Ministar pravde republike Srbije, direktna su pretnja vladavini prava koja se zasniva na podeli vlasti.\n"Uvereni smo da samostalne i nezavisne advokature kao profesije ne može biti bez slobodnog i nezavisnog sudstva koja se obezbeđuje nezavisnošću u odnosu na zakonodavnu i izvršnu vlast", stoji u saopštenju.\nU saopštenju AKB navodi prepoznate ciljeve koje izvršna vlast želi da postigne promenom Ustava.\nJedan je da se promenom naziva sudova izazove novi reizbor sudija.\nZatim, da partija na vlasti direktno izabere polovinu članova Visokog saveza sudstva a za predsednika postavi "istaknutog" pravnika sa zlatnim glasom u parnom broju članova VSS.\n"Još gori su predlozi promena koji se tiču tužilaca koji bi bili u manjini u telu koje bira tužioce, te da se mogu premeštati bez njihove saglasnosti na mesta van prebivališta što ih stavlja u položaj apsolutne zavisnosti od političke volje", navodi se u saopštenju.\nAdvokatska komora Beograda ocenjuje i da su predložene ustavne promene ispod minimuma standarda u civilizovanim i modernim demokratskim društvima.\nPodsetimo, Ministarstvo pravde objavilo je nedavno Radni tekst amandmana Ministarstva pravde na Ustav Republike Srbije u delu koji se odnosi na pravosuđe.\nKrajem oktobra prošle godine, Udruženja sudija, tužilaca, sudijskih i tužilačkih pomoćnika i druge strukovne organizacije prekinuli su učešće u konsultаcijаmа u vezi sа izmenаmа Ustаvа zbog toga što, kako navode, zаnemаrivаnja primаrne teme - a to je nezavisnost pravosuđa.\nNakon objavljivanja radnog teksta, većina strukovnih udruženja ocenila je da su predložena rešenja korak unazad i da omogućavaju veći pritisak politike na pravosuđe.\nIzvor: Ekspres, Insajder


Kamatica - Newsletter #136\nTradicionalno poslednja nedelja oktobra obeležava početak nedelje štednje. Nedelja u kojoj su se davale ekskluzivne kamate na štednju, je izgleda zaboravljena.\nFiskalni računi ponovo će postati listići za igru na sreću, a više šanse za nagradu imaće oni koji račun plate karticom, jer problem sa sivom ekonomijom dolazi delom i od gotovinskog plaćanja, koje je u Srbiji pet puta učestalije nego u svetu, prenosi sajt RTS-a.\nStiže kineska banka u Srbiju\nPeta najveća svetska banka počinje da radi kod nas 2017. Finansiraće kineske i srpske firme, ali i zajedničke. KIineska državna banka (Bank of China) osniva banku u Srbiji koja će početi s radom početkom sledeće godine.\nPaprena kamata za dozvoljeni minus i kreditne kartice\nBanke odobravaju dozvoljeni minus do tri plate, dok je limit na karticama do pet zarada. Ovakve pozajmice imaju kamate veće i od 30 odsto na godišnjem nivou.\nKoje su alternative nakon ukidanja gotovine\nNakon što je Nemačka u februaru 2016. godine objavila da se gornja granica gotovinskih transakcija smanjuje na 5.000 evra, postalo je svima jasno da je na delu postepen prelazak na elektronska plaćanja, što će za krajnji cilj imati potpuno ukidanje gotovog i uvođenje elektronskog novca.\n"Svet uspeha je uvek pripadao optimistima."


Centar za kulturu Smederevo: Predavanje "Srbija- nastanak kraljevine" Dr Radivoja Radića (utorak, 19 sati)\nPredavanje će biti upriličeno u okviru 29. Smederevskih svetosavskih svečanosti\nU utorak, 23. januara sa početkom u 19 sati u Koncertnoj dvorani Centra za kulturu Smederevo održaće se, u okviru 29. Smederevskih svetosavskih svečanosti, predavanje istoričara dr Radivoja Radića „Srbija-nastanak kraljevine“.\nTokom predavanja uglednog istoričara posvećenog temi od velike važnosti za nacionalnu istoriju bili bi opisani procesi, okolnosti i delovanja ključnih aktera na putu izgradnje srpske države u Srednjem veku, tačnije tokom 12. i početkom 13. veka. Na tom putu, kako bi bilo predstavljeno u okviru predavanja, krunisanjem Stefana Nemanjića 1217. godine i zadobijanjem statusa kraljevine, za srpsku državu obezbeđen je najviši mogući nivo nezavisnosti i značajno je unapređena njena pozicija u poretku država toga vremena, a njeno učvršćivanje i definisanje vezano je i za zadobijanje autokefalnosti Srpske pravoslavne crkve, do koga je došlo 1219. godine.\nPredavanje profesora Radića objasniće u kom smislu je delo velikog župana Stefana Nemanje prelomno za razvoj srpske državnosti i kako je priznanje srpske države u okvirima vizantijskog sveta stvorilo osnovu za kasnije polaganje prava na krunu od strane njegovog naslednika, Stefana Nemanjića.\nNaročita pažnja biće posvećena naporima braće Stefana i Save Nemanjića na planu stabilizacije prilika u zemlji, prevazilaženja krize izazvane sukobom braće Stefana i Vukana, odbrani od spoljašnjih opasnosti i neprijatelja, borbe za samostalnost srpske države u dramatično izmenjenim i složenim političkim okolnostima nakon rušenja Vizantijskog carstva 1204. godine. Program bi trebalo da pruži smernice za razumevanje politike Stefana Nemanjića, ali i uloge pravoslavne duhovne orijentacije kao obeležja od suštinskog značaja za identitet i koheziju srpske države.\nRadivoj Radić redovni je profesor Filozofskog fakulteta u Beogradu i šef Katedre i seminara za vizantologiju. Predaje Istoriju Vizantije i na Filozofskom fakultetu u Banja Luci i Filozofskom fakultetu u Istočnom Sarajevu (Pale). Gostujući je profesor na Pravoslavnom bogoslovskom fakultetu u Beogradu. Radio je na Vizantološkom institutu SANU, a predavao je i Istoriju Starog veka na Filozofskom fakultetu Univerziteta u Prištini. Prevashodno se bavi poznovizantijskom istorijom i vezama između Vizantije i južnoslovenskih zemalja u kasnom Srednjem veku. Za knjigu „Vreme Jovana V Paleologa (1332-1391)“ dobio je Oktobarsku nagradu grada Beograda za nauku. Za knjigu „Strah u poznoj Vizantiji, 1180-1453“ dobio je nagradu „Laza Kostić" na Novosadskom sajmu knjiga, nagradu „Svetozar Miletić" za publicistiku i nagradu Vukove zadužbine za nauku. Objavio je i knjige „Iz Carigrada u srpske zemlje. Studije iz vizantijske i srpske istorije“, „Srbi pre Adama i posle njega“ „Vizantija: purpur i pergament“, „Carigrad. Priče sa Bosfora“, „Jovan V Paleolog, vizantijski car (1341-1391)“, „Drugo lice Vizantije“, „Vizantija i Srbija: plamen i odsjaji”, „Konstantin Veliki - nadmoć hrišćanstva”, „Klio se stidi“, „Živeti u Srednjem veku“ ( u koautrostvu sa Vojislavom Jelićem) „Srbija 1217“ ( u koautorstvu sa Sinišom Mišićem)\nUčestvovao je na više desetina naučnih skupova i objavio preko stotinu naučnih radova. Pored akademske karijere, bavi se popularizacijom istorijske nauke.


Proširi svoj svet sa Turkish Airlinesom - Aviokarta.net\nVesti » Proširi svoj svet sa Turkish Airlinesom\nProširi svoj svet sa Turkish Airlinesom\nTurkish Airlines, aviokompanija koja već tri godine zaredom ponosno nosi titulu najbolje aviokompanije u Evropi i pet godina zaredom je proglašena najboljom aviokompanijom u južnoj Evropi, predstavila je svoj novi globalni slogan, Widen Your World, u Beogradu.\nTurkish Airlines leti u više država nego ijedna druga avio kompanija na svetu, novi slogan koji će u narednih godinu dana predstavljati ponudu ove kompanije je „Widen Your World“ (Proširi svoj svet).\nSvečanosti u Beogradu prisustvovao je i Njegova Ekselencija gospodin Mehmet Kemal Bozaj, ambasador Turske u Srbiji.\nTurkish Airlines, koja iz Srbije leti već 8 godina, turistima nudi letove do brojnih destinacija širom sveta. Kao jedan od najvećih prošlogodišnjih uspeha ubraja se povećanje broja letova na relaciji Beograd – Istanbul čime je značajno olakšana konekcija sa evropskim i drugim destinacijama.\n„Slogan Widen Your World sam se nametnuo u želji da putnike podstaknemo da nastave u istraživanju najegzotičnijih delova sveta, kao i da željene destinacije dostignu uz najkvalitetniju uslugu. Sa druge strane, Turkish Airlines leti u više država nego ijedna druga aviokompanija na svetu i zato zaista snažno verujemo u poruku koju šaljemo putem novog slogana, a to je da mi omogućavamo da naši putnici stignu do destinacija koje su ranije bile teško dostižne. U godini za nama koja je bila veoma uspešna, veliku pažnju posvetili smo turistima iz Srbije, uveli smo nove letove za Istanbul i tako olakšali konekciju sa svim svetskim destinacijama verujući da ćemo u narednom periodu svojim putnicima pružiti još bolje iskustvo“, izjavio je Ozgur Boran, generalni direktor kancelarije Turkish Airlines u Beogradu.\nNovi slogan Widen Your World obeležen je i pokretanjem posebnog travel bloga koji kreiraju zaposleni u kompaniji Turkish Airlines, a čiji je cilj deljenje kulture putovanja sa putnicima i informacija o hrani, mestima za posetiti i niz drugih zanimljivih korisnih saveta.\nU okviru predstavljanja novog slogana, dodeljene su nagrade najboljim turističkim agencijama: za prvo mesto u ukupnoj prodaji, za najveći broj prodatih karata u biznis klasi i za agenciju koja je u prethodnoj godini imala najveći skok u prodaji.\nAir Serbia uvela propusnicu za Evropu – Euro Sky Pass\n02.07.2015.|Comments Off on Air Serbia uvela propusnicu za Evropu – Euro Sky Pass\nQantas: Do Australije uz jedan stop u Dubaiju\n29.05.2015.|Comments Off on Qantas: Do Australije uz jedan stop u Dubaiju\nAustrian Airlines zvanični partner Vienna kartice\n04.05.2015.|Comments Off on Austrian Airlines zvanični partner Vienna kartice\nflydubai besplatno prevozi decu do Dubaija i nazad\n06.04.2015.|Comments Off on flydubai besplatno prevozi decu do Dubaija i nazad\nQatar Airways izdao promo kod za online popust\n26.03.2015.|Comments Off on Qatar Airways izdao promo kod za online popust\nTurkish traži navijača za put na deset sportskih događaja\n12.03.2015.|Comments Off on Turkish traži navijača za put na deset sportskih događaja


Nikolić ponudio Dačiću mandat? : Nadlanu.com\nObjavljeno 26. juna 2012. / 09:46:14\nIvica Dačić, kako se navodi, nije dao konkretan odgovor Nikoliću, već je rekao da o tome treba da odlučuje Predsedništvo SPS. Dobro upućeni izvor „Blica“ kaže da će Predsedništvo SPS biti sazvano do petka kada bi i praktično trebalo da bude okončana dilema - koju će vladu Srbija dobiti.\nVršilac dužnosti predsednika SNS Aleksandar Vučić rekao je ranije danas za B92 da će “DS teško formirati novu Vladu Srbije”, kao i da “ima šanse da vladu formiraju naprednjaci”, ne precizirajući na osnovu čega to tvrdi, kao ni da li to znači da su naprednjaci postigli dogovor sa socijalistima.\n"Ne mogu da govorim o svim detaljima i stvarima koje su nekima od nas poznate pošto nisu rezultat nečeg zvaničnog, već neforalnih saznanja", rekao je Vučić.\nMeđutim, kako kaže izvor "Blica" iz SPS, to i ne znači da će zvanični vrh stranke doneti identičnu odluku. Dačić je lično, navodno, naklonjeniji vladi sa koalicijom oko DS i sa Borisom Tadićem, ali je spreman da odluku prepusti vrhu stranke.


January 2014 Archives - 2/4 - EVEBLK\nNapisao Balcanis 19. January, 2014 · Ostavi komentar\nEVE Online Rubicon 1.1 nam donosi dve nove varijacije Sifon jedinica, obe male veličine kao što je to slučaj sa već postojećom jedinicom. Small Mobile ’Rote’ Siphon Unit krade iste vrste materijala kao i osnovna verzija koja je implementirana krajem prošle godine u poslednjoj EVE Online ekspanziji. Međutim, umesto sirovih materijala, Rote će favorizovati procesuirane materijale. Dakle, i dalje će moći da krade kako sirove tako i procesuirane materijale, samo što će prioritet […]\nSifon jedinice u Rubiconu\nNapisao Balcanis 17. January, 2014 · Ostavi komentar\nCCP je sa Rubicon-om ubacio mnogo novina među kojima su i tzv. Sifon jedinice koje se lansiraju pored POS-eva a njihova jedina funkcija je…stari dobri lopovluk CCP je ovim mobilnim strukturama želeo da obezbedi način igračima da utiču na tuđi prihod bez primene brutalne sile. Za sve one koji ne znaju, evo nekih osnovnih karakteristika i načina primene ove mobilne strukture: - Ove jedinice zauzimaju vrlo malo prostora (20m3). - […]\nNastavak CCP treninga – Industrija\nNapisao Balcanis 15. January, 2014 · Ostavi komentar\nProšli su praznici, svi se polako oporavljamo od slavlja pa i članovi CCP tima zajedno sa svima nama. Organizovana je nova trening sezona, treća po redu, ovoga puta iz oblasti industrije. U ovoj sezoni, piloti će biti u mogućnosti da saznaju dosta toga o tome kako zapravo industrija u EVE Online univerzumu funkcioniše. Bićete u mogućnosti da saznate osnove rudarenja, proizvodnje, pronalascima, T2 proizvodnji, pa čak i upravljanju POS-evima. Sezona […]


CIK: Obavljene pripreme za izbore u 38 opština na Kosovu\nPripremne radnje za predstojeće lokalne izbore na Kosovu, koji su raspisani za 15. novembar, uspešno su završene i danas je poslednji dan za potvrđivanje i registraciju političkih subjekata, rečeno je danas u Čaglavici na konferenciji za novinare koju je u Medija centru održala Centralna izborna komisija Kosova. Po rečima Nesrin Lušte, predsednice CIK-a, ovo izvršno telo je do 26-og septembra ukuno registrovalo 37 izbornih lista sa pravom učešća na lokalnim izborima. "Prijavilo se 35 albanskih partija, 23 srpske, bošnjačkih 7, turskih političkih subjekata 4, aškalijskih 2, crnogorske 2 dok će Egipćani, Goranci i Romi imati po jednog prijavljenog političkog subjekta. Za više od 50% prijavljenih potvrđena je registracija za učešće na izborima", rekla je Lušte. U gotovo svim srpskim sredinama na Kosovu biće otvorena glasačka mesta dok će, po rečima predsednice CIK-a, raseljni koji trenutno žive na teritoriji uže i centralne Srbije moći će da glasaju putem pošte na osnovu listića i procedure koja im je takođe poslata poštom od strane CIK-a. "Onoga momenta kada od nas prime kovertu sa obrascem treba da ga popune i dostave u određenom roku. Ja mislim da je poslednji rok za dostavu obrazaca dan pred izbore. Popunjavanje obrazaca raseljeni mogu obaviti i preuzimanjem sa našeg sajta", naglasila je Nesrin Lušte. Lokalni izbori na Kosovu biće organizovani u 38 opština. Lušte je potvrdila da će tokom izbora biti obavljen i monitoring koji će osim CIK-a vršiti i tri nevladine organizacije koje su već akreditovane kao posmatrači ali, kako kaže, rok za prijavu posmatrača ističe 26-og oktobra. Predstavnici CIK-a navode da će se za novu opštinu Grčanica glasati na devet biračkih centara kao i da izbori neće biti održani u Partešu i Severnoj Mitrovici koje su predviđene kao nove srpske opštine jer je CIK-u potvrđeno da " pripremne radnje u ovim sredinama nisu obavljene i da izbori neće biti održani u Partešu i Severnoj Mitrovici". Lušte ipak smatra da se time ne krši zakon i da se izbori mogu smatrati legalnim.


Pariz: Saradnja regiona preduslov za bržu integraciju u EU | EUME\nNaslovnica Info Press info Pariz: Saradnja regiona preduslov za bržu integraciju u EU\n“Vjerujem da možemo biti izuzetno zadovoljni rezultatima konferencije o Zapadnom Balkanu budući da smo postigli tri cilja. Prvi je da smo uvršteni na dnevni red aktivnosti lidera EU i da je izražena snažna posvećenost procesu proširenja. Drugi je da smo postigli cilj postavljen u Berlinu prije dvije godine, a to je uspostavljanje Kancelarije za mlade Zapadnog Balkana, po uzoru na njemaču i francusku kancelariju za mlade. Ovaj model saradnje će doprinijeti ne samo pomirenju i većoj saradnji među mladima nego i većoj mobilnosti i povećanju univerzitetskih školarina i sl. I treći cilj je, naravno, agenda infrastrukturnog povezivanja u okviru koje je Zapadni Balkan dobio oko 150 miliona eura za željezničko povezivanje i pitanja energetske efikasnosti”, poručio je ambasador Pejovic.


Upozorenje: Jordan može da postane druga Sirija - Sputnjik Srbija\n08:54 01.11.2018 Preuzmite kraći link\nKako navodi američki magazin, bez obzira na to što se Jordan smatra ključnim saveznikom SAD u regionu u borbi protiv DAEŠ-a, Hašemitska Kraljevina se nalazi u ozbiljnoj opasnosti.\nList navodi da se Jordanci nalaze na trećem mestu po brojnosti među pripadnicima DAEŠ-a — procenjuje se da ih ima oko 3.000. Pored toga, problemi poput nezaposlenosti, siromaštva, slabe državne uprave i religioznog ekstremizma povećavaju mogućnost destabilizacije u zemlji, pišu autori teksta.\nZbog poraza DAEŠ-a u Siriji i Iraku autori očekuju skori povratak militanata kući. Sa iskustvom iz rata i ideološkom ostrašćenošću teroristi će predstavljati ozbiljnu pretnju po bezbednost zemlje, smatra list.\n„Nešenel interest“ naglašava da će pretnje predstavljati i izbeglice iz Sirije, čiji broj u Jordanu se procenjuje na oko 658.000 ljudi. Zbog loših uslova boravka oni predstavljaju plodno tlo za seme radikalizma i zato se mogu pridružiti teroristima.\nAutori ističu da je problem ekstremizma u zemlji sve ozbiljniji od 2015. godine. U avgustu 2018. godine u terorističkom napad u gradu Saltu poginula su četiri jordanska vojnika, dok je 16 civila povređeno. Kasnije je zbog toga uhapšeno pet ekstremista. Nedaleko od mesta terorističkog napada otkrivene su brojne eksplozivne naprave, a pretpostavlja se da su militanti planirali da ih iskoriste za nove napade.


Balkanski put droge | Novosti.rs\n16. 11. 2003. u 00:00\nPrema američkim službama za borbu protiv narkotika, kriminalne grupe kosmetskih Albanaca najznačajniji su krijumčari droge u Evropi. U mafijaškim bratijama i bivši agenti Sigurimija.\nPORED najjačeg i najopasnijeg mafijaškog klana Kula, koji kontroliše deo prometa narkotika iz Turske, švercuje oružje i ilegalne izbeglice u Italiju, porodica Abazi se bavi švercom droge i oružja, dok fis Borici sarađuje sa italijanskim kriminalnim bandama uključenim u nelegalni promet droge i prostituciju. Zanimljiv je sastav grupe Brokaj, koja se bavi krijumčarenjem droge, oružja i prostitucijom, a čine je bivši političari i pripadnici nekadašnje tajne službe Sigurimi.\nTakođe, na ovom području organizovano deluju i grupe Hakljaj, Kerkiku, Cauši, Šehu, Kakami i Hasani.\nIako su i ranije, tadašnje komunističke vlasti u Albaniji otvoreno ispoljavale teritorijalne pretenzije prema Kosmetu, oružane aktivnosti OVK otvoreno je podržala vlada u Tirani.\nU tom periodu Albanija je bila logistička baza za teroriste sa Kosmeta, kao i frekventno tranzitno područje za šverc oružja, droge i akcizne robe.\nZA vreme građanskkih nereda u Albaniji, 1997, velika količina oružja i municije izneta je iz skladišta albanske vojske, i preneta, u značajnoj meri, u Makedoniju i na Kosmet. Oružje iz Albanije je, po veoma niskim cenama, prodavano na crnom tržištu u Juniku i Đakovici. Zbog lake dostupnosti ovog oružja građanima, stvoreni su dodatni povoljni uslovi, kako za eskalaciju terorizma, tako i za razvoj svih oblika kriminala, uključujujći i formu njegovog organizovanog delovanja.\nPo okončanju oružanih sukoba na Kosmetu, prema navodima zvaničnika policije Albanije, najtraženiji kriminalci iz ove zemlje prešli su na teritoriju Kosmeta, kako bi izbegli hapšenja. Iz tog razloga, veliki broj krivičnih dela na Kosmetu može se pripisati državljanima Albanije, koji se, često, obračunavaju i sa kriminalnim grupama Albanaca sa Kosmeta.\nSukob na Kosovu i Metohiji, kao i problem izbeglica u Albaniji, rezultirao je velikim prilivom finansijske pomoći sa zapada. Albanski organizovani kriminal, sa svojim vezama u državnim vlastima Albanije, imao je velike koristi od ovih sredstava, koja su procenjena na oko 163 miliona dolara.\nDo početka oružanih sukoba na teritoriji bivše Jugoslavije, najveći deo evropskog tržišta i manjim delom tržišta SAD snabdevan je narkoticima krujumčarenim tzv. balkanskom rutom. Iz zemalja porekla (Pakistan, Itan, Avganistan) i Turske, gde je sirovina za narkotike prerađivana, ova ruta je vodila preko Grčke, Bugarske, republika bivše Jugoslavije (Srbija, Hrvatska, Slovenija), Rumunije, Mađarske, Češke, Slovačke, do Austrije, Nemačke, Italije, Švajcarske i drugih zapadnoevropskih zemalja.\nIzbijanjem sukoba na ovom području, albanska mafija je probila nove puteve droge ka zapadnoj Evropi, zaobilazeći ratom zahvaćene zone. Na taj način, stvorene su dve nove, alternativne rute, od kojih južna ide preko Turske, preko Bugarske, Makedonije, Kosmeta, Albanije, do Italije i drugih zapadnoevropskih zemalja. Druga, severna, ruta ide od Turske, preko Bugarske, Rumunije i Mađarske, do Češke, Slovačke i zapadnoevropskih zemalja.\nSA završetkom oružanih sukoba u Jugoslaviji, ponovo je uspostavljena stara balkanska ruta, ali novi pravci prenošenja narkotika nisu nestali, tako da je sada mreža krijumčarenja znatno proširena.\nSve američke službe nadležne za borbu protiv droge procenjuju da su, uz turske, kriminalne grupe kosmetskih Albanaca najznačajniji krijumčari droge u Evropi. Ove grupe su od strane stručnjaka opisane kao izuzetno nasilne i umešane u međunarodnu trgovinu oružjem, uz sve jače dokaze o njihovom učešću u kriminalnim aktivnostima i na teritoriji SAD.\nO snazi albanske mafije u SAD svedoči i podatak da su, još sredinom osamdesetih godina, pripadnici kriminalnih grupa bili dobro organizovani i upućivali ozbiljne pretnje predstavnicima pravosudnih organa, koji su protiv njih pokretali krivični postupak. U to vreme, američka policija je konstatovala da su pripadnici albanske mafije umešani u sve vrste kriminalnih aktivnosti (iznude, pljačke, trgovina oružja, oružani obračuni, rukovođenje kockarnicama u pojedinim delovima NJujorka i drugo).\nKriminalna delatnost kojom su se Ablanci u SAD prevashodno bavili bila je trgovina narkotika, a američki stručnjaci za borbu protiv ove vrste kriminala još tad su upozoravali da bi, za samo nekoliko godina, ove kriminalne grupe mogle da preuzmu od 25 do 40 posto američkog heroinskog tržišta.\nOd sredine devedesetih godina, albanski kriminalci iz SAD počeli su da pomažu aktivnosti OVK, prikupljanjem novca kojima je plaćeno oružje za potrebe ove terorističke organizacije. Prikupljanje sredstava je, u početku, vršeno tajno, a kasnije je i u SAD otvorena filijala fonda **Domovina zove**, koji je, preko bankarskih računa u SAD, Kanadi i više zapadnoevropskih zemalja, upućivao novac pripadnicima OVK.\nIz Bele knjige Vlade Srbije\nUSLED teritorijalne povezanosti kosovskomitrovačkog i pećkog regiona sa Srbijom i Crnom Gorom ovo područje predstavlja glavni tranzitni pravac za ilegalnu trgovinu cigareta. Jedna od ustaljenih ruta za ovu delatnost je relacija severni deo Kosovske Mitrovice - selo Brnjak, opština Zubin Potok - jezero Tabalije - selo Starčević - Ribarići - Novi Pazar - Kraljevo - Kragujevac - Trstenik.\nAJET Kastrati je bio bivši oficir JNA,a potom jedan od komandanata brigade OVK i član terorističke grupe **Golub**. Organizovao je i rukovodio obukom većeg broja terorističkih grupa u Drenici. Sada obavlja funkciju komandanta Glavne logističke baze Kosovskog zaštitnog korpusa i ima čin pukovnika.\nI KADRI Kstrati (43) iz Velike Reke kod Podujeva je bivši starešina JNA, ali se i on priključio OVK. Bio je i komandant te terorističke organizcije u Larskoj zoni.\nPo njegovom nalogu formirana je teroristička grupa koja je radila na proterivanju Srba iz Prištine kao i likvidaciji Albanaca koji su imali bilo kakva veze sa organima bezbednosti Srbije.\nPosle sukoba na Kosovu, postavljen je za šefa logistike pri glavnom štabu KZK, a potom je postao i komandant te poluvojne organicije sa sedištem u Kosovskoj Mitrovici.\nFOTELJE ZA **ZASLUGE**\nMENSUR Kasumi (37) iz okoline Vučitrna učestvovao je kao lokalni komandant OVK u terorističkim akcijama, među kojima je bio i napad na površinski kop Belaćevac, kao i na sela Sibovac i Prilužje, kao i u drugim mnogobrojnim akcijama protiv pripadnika MUP-a Srbije i VJ.\nZbog tih **zasluga** Hašim Tači ga je posle povlačenja naših snaga imenovao za zamenika ministra unutrašnjih poslova.\nŠVERCER BROJ 1\nPOČETKOM devedesetih godina, Naser Keljmendi (46) iz Peći je stekao veliko bogatstvo baveći se švercom duvana i bio je jedan od glavnih finansijera OVK.\nPripada klanu organizovanog kriminala, na čijem čelu stoji Ramuš Haradinaj, koji drži monopol nad prometom droge, oružja, trgovinom belog roblja i duvana na teritoriji Peći.\nInteresantno je to da i u Sarajevu poseduje trasportno preduzeće sa desetak šlepera, a postao je i državljanin BiH. Krajem 2001. godine organizovao je oružani napad na kancelariju UNMIK-a u Peći, da bi uništio dokaze o svojoj kriminalnoj delatnosti.\nUBICA IZ KLEČKE\nHISNI Kiljaj (40) iz LJubižde kod Orahovca je rukovodio fondom za finansiranje ilegalnih albanskih separatističkih terorističkih organizcija.\nUčestvovao je u više napada na pripadnike MUP-a Srbije i VJ, kao i na srpske i albanske civile. Zajedno sa Fatmirom LJimajem organizovao je likvidaciju više desetinna Srba i Crnogoraca u selu Klečka, kod Lipljana.\nPosle sukoba na Kosovu, bio je glavni administrator u Mališevu.\nANTON Kitaj (25) iz sela Budisavci kod Kline je sa svojom braćom ogrezao u kriminal, baveći se ucenama, krađama, provalama... Teroristička grupa kojoj je pripadao je 19. maja 1998. ubila maloletnog Dalibora Lazarevića iz sela Veliko Kruševo, a u avgustu te godine otela Barleca Colija i njegovog sina. Nastavio je svoju kriminalnu delatnost i posle dolaska KFOR-a i UNMIK-a.\nBraća Antom i Đon Kitaj su 19. juna 1999. godine ubili braću Radoslava i Dušana Dašića iz sela Rudice kod Kline. Sa svojom grupom, je juna 1999. godine oteo i ubio monaha Sarotona iz manastira Budisavci, a ubili su i sveštenika Stefana i prosvetnog radnika Vujadina Vujovića,


Karan je rekao da se elementi za proglašenje vanrednog stanja odnose na ugrožavanje bezbednosti, požare, poplave, zemljotrese, epidemije, prirodne katastrofe, ugrožavanje ljudskih prava i sloboda i nefunkcionisanje ustavnih organa vlasti.\n- Zakon o vanrednoj situaciji i Zakon o zaštiti širenja zaraznih bolesti nisu dovoljni u sadašnjoj situaciji i za dalje funkcionisanje Vlade Srpske, institucija i Republičkog štaba za vanredne situacije. Vlada Srpske je procenila da postoje uslovi za vanredno stanje u kojem Narodna skupština predaje u ruke zakonodavnu delatnost predsedniku Republike koji će donositi uredbe sa zakonskom snagom - rekao je Karan za Alternativnu televiziju.\nOn je istakao da Vlada Republike Srpske trenutno funkcioniše u skladu sa okolnostima, a to znači vanredno i radi konstantno, te da mora biti obezbeđeno funkcionisanje privrede, institucija i svih resursa Srpske.\n- Značajno je što je Vlada Srpske na vreme prepoznala ono što se događalo u Kini, pa postalo veoma blisko. Već tada smo upotrebili sjajne mehanizme koji su nam dali prostor da brzo i na vreme reagujemo, a to je Zakon o zaštiti širenja zaraznih bolesti čime smo predvideli jednu ovakvu situaciju i primenili potrebne mere, među kojima je zatvaranje škola, ugostiteljskih objekata, ograničili ostale manifestacije - podsetio je Karan.\nPrema njegovim rečima, animirane su sve potrebne snage koje zajedno funkcionišu u skladu sa Zakonom o vanrednim situacijama jer je virusom zaustavljen protok robe, tržište je poremećeno, kao i ukupna privredna kretanja.\n- Imamo medicinski i privredni aspekt koji su u direktnoj vezi. Sada moramo održati oba ova apsketa - kaže Karan i ponavlja da je ključna nabavka medicinske opreme, pre svega, respiratora.\nPoslanici sutra glasaju o vanrednom stanju u Banskom dvoru.\nU ovom momentu smo, kaže Karan, došli u poziciju da institucije Republike Srpske, pre svega Vlada kao izvršni organ, da bi efikasno funkcionisala mora zalaziti u zakonodavnu sferu.\n- Prema tome, vanredno stanje ima dve pozicije. Prva je da je ustavna kategorija, što znači da ne smeju biti ograničavana ljudska prava i slobode, kao ni teritorijalna organizacija. Druga je da je jedan od ključnih principa svih ustava parlamentarna demokratija i podela vlasti na zakonodavnu, sudsku i izvršnu što ne sme biti poremećeno u situaciji vanrednog stanja - precizirao je Karan.\nOn smatra da poslanici sutrašnju posebnu sednicu Narodne skupštine, na kojoj će biti razmatran predlog odluke o proglašenju vanrednog stanja za teritoriju Srpske, neće iskoristiti za politikantstvo, jer institucije Srpske čine sve i donose mere u interesu građana.\n- Ne mogu da zamislim poslanika koji je protiv uvođenja vanrednog stanja i svi koji budu protiv toga su i protiv daljih mera kojima treba da sprečimo uticaj pandemije virusa korona na život i zdravlje ljudi i da održimo privredu - rekao je Karan.\nOn je pojasnio da će, kada se završi vanredno stanje sve uredbe sa zakonskom snagom koje će doneti predsednik Republike, ponovo biti upućene na potvrdu u Narodnu skupštinu.\nKaran ističe da je, kada je reč o angažovanju resursa u vanrednom stanju, već dosta toga urađeno Zakonom o vanrednim situacijama.\n- Ovdje je samo jedna ključna razlika - Zakon o vanrednim situacijama ne dozvoljava da uđete u zakonodavnu sferu. Ako je, recimo, zakon propisao da su građani dužni da plate porez do 30. marta, samo novom zakonskom odredbom možete produžiti rok do 30. juna. Sada smo sprečeni da učinimo zakonske ustupke privredi jer moramo promeniti zakon. To ne možemo odlukama Vlade jer nemaju zakonsku snagu - pojasnio je on.\nKaran je ocenio da su građani Srpske u najvećoj meri prihvatili i poštovali naredbe Republičkog štaba jer znaju da su donesene u njihovom interesu.\nOn je rekao da struka, odnosno lekari diktiraju sve mere koje se sprovode u Srpskoj u vezi sa virusom korona, te da ih nadležne institucije poštuju.\n- Zdravstveni sistem Srpske u ovom periodu uradio je ono što nije u poslednjih deset godina - svi porezi i doprinosi su uplaćeni u budžet Srpske, a zdravstveni radnici čine nadljudske napore u ovoj situaciji. Optimista sam da će mere institucija Srpske dovesti do toga da ćemo moći da kažemo da smo došli do vrhunca krize u vezi sa virusom korona i da ćemo pobediti - istakao je Karan.\nMinistar zdravlja i socijalne zaštite Republike Srpske Alen Šeranić izjavio je da će resorno ministarstvo podržati proširenje kapaciteta Doma za starija lica u Istočnom Sarajevu za 70 do 90 korisničkih mesta, piše Srna.


Milunka Savić - rodna kuća i memorijalna soba\n30/09/2020 SvetPutovanja Kopaonik\nOtvaranje spomen sobe Milunke Savić\nMemorijalna soba Milunke Savić biće otvorena 9. oktobra u Jošaničkoj Banji. Spomen soba je deo memorijalnog kompleksa koji je podignut 1995. godine u okviru koga se nalazi spomenik Milunki Savić u prirodnoj veličini. Multimedijalna postavka sačinjena je iz nekoliko segmenata. Centralno mesto izložbe zauzima interaktivni mozaik koji čine brojne Milunkine fotografije koje iza sebe kriju autentične filmove iz Velikog rata. Filmove putem tablet računara pokreće specijalno kreirana aplikacija. Drugi segment su dva, improvizovana, vojna rova – srpski i austrougarski koji prikazuju uslove u kojima je Milunka ratovala. Posetioci će ovde moći da vide vojnike, vojne uniforme, zastave, oružje. Treći deo postavke predstavlјa izložba predmeta iz perioda Prvog svetskog rata, fotografija, dokumenata i naslovnica francuskog dnevnog lista Le Petit Journal.\nMilunka Savić spomen soba\nMilunka Savić rodna kuća\nManifestacija ,,Dani Milunke Savić“, posvećena Milunki Savić, organizuje se od 2016. godine, početkom oktobra u Jošaničkoj Banji. Organizator manifestacije je Centar za kulturu „Gradac“ iz Raške.\nMilunka Savić spomenik\n← Pet najboljih automobila za putovanje\nPlanine zapadne Srbije koje morate posetiti →\n20/11/2020 20/11/2020 SvetPutovanja


Prikazan StarCraft 2: Legacy of the Void co-op mod - PLAY!\nPrikazan StarCraft 2: Legacy of the Void co-op mod\nSve smo bliži izlasku poslednjeg dela StarCraft 2 sage, a Blizzard Entertainment je prikazao i šta nas to čeka u co-op modu u ovom naslovu.\nU ovom modu, igrači će imati priliku da zajedno sa prijateljem zajedno prolaze kroz misije sa jasno određenim ciljevima. Igraćete sa jednim od heroja ili kako su ih ovom prilikom nazvali “komandanata”. Svaki od njih naravno ima svoje unikatne sposobnosti a za sada su otkrivena tri koja će biti u igri – Jim Raynor, Kerrigan i Artanis. U finalnoj igri će ih biti više, a o kome će se raditi očekujemo da saznamo kako se igra bliži izlasku na tržište.\nPogledajte zvanični trejler koji predstavlja ovaj mod:\nRelated Items:Blizzard, Blizzard Entertainment, Starcraft 2, StarCraft 2: Legacy of the Void


U toku Prva međunarodna konferencija o hemoinformatici i bioinformatici u Kragujevcu | InfoKG - Gradski portal - Kragujevac - Najnovije vesti\n12:30 | Utorak, 26 10 2021\nInstitut za informacione tehnologije Univerziteta u Kragujevcu, domaćin je i organizator Prve međunarodne konferencije o hemoinformatici i bioinformatici (ICCBIKG), koja se održava na Fakultetu inženjerskih nauka 26. i 27. oktobra i okuplja više od 100 učesnika.\n- Reč je o konferenciji koja ima tradiciju dugu 21 godinu. Svake godine ona se održava u jednoj od zemalja Evrope, Azije ili Amerike. Ove godine je u Evropi, tako da mi sada ponovo započinjemo ciklus. Mogu da kažem da je to jedna nova oblast na Univerzitetu u Kragujevcu koja okuplja veliki broj mladih istraživača, više od 50 mladih istraživača radi u ovoj oblasti, i mislimo da će to zaista biti nešto što će obeležiti i Univerzitet i razvoj ove oblasti u Kragujevcu, u narednom periodu – rekao je Nenad Filipović, rektor Univerziteta u Kragujevcu.\nKonferencija okuplja vodeće naučnike, istraživače i studente radi razmene iskustava i rezultata istraživanja o različitim aspektima primene računarstva i informaciono-komunikacionih tehnologija u prirodnim, tehničkim, medicinskim, biotehničkim i društvenim naukama. Konferencijom će biti obuhvaćene sledeće teme: Hemoinformatika, hemogenomija i molekularni dizajn, Bioorganska, bioneorganska i medicinska hemija, Bioinformatika i primenjena biologija, Biomedicinski inženjering, Primenjene nauke i tehnologije.\nPokrovitelj konferencije je Ministarstvo prosvete, nauke i tehnološkog razvoja Republike Srbije.\nTestiranje lekova na simuliranim organima u Kragujevcu, neki delovi ljudskog tela će moći da se menjaju 13:00\nPredstavljen novi program studija MASTER 4.0 13:00\nObeleženi slava i Dan Univerziteta, dodeljene nagrade i stipendija (FOTO) 11:00


Teodosić: “Praktično smo na novom početku, svaka utakmica je veoma važna”\nKošarkaška reprezentacija Srbije večeras će dočekati selekciju Letonije na startu kvalifikacija za Svjetsko prvenstvo, a kapiten Miloš Teodosić je rekao da se praktično nalaze na novom početku.\nSrbiji će ovo biti prvi meč s Svetislavom Pešićem kao selektorom, a Teodosić je kazao da će svaka utakmica biti veoma važna.\n“Ulazimo u kvalifikacioni ciklus koji će trajati gotovo dvije godine, a koji zbog sistema takmičenja svaku utakmicu čini veoma važnom. Letonija umije da bude neugodna, sigurno imaju određenu prednost kada je uigranost tima u pitanju, ali sam siguran da ćemo pokazati dobru energiju i igru koja će nas dovesti do željene pobjede. Praktično smo na novom početku, nadam se da će i publika to prepoznati i pružiti veliku podršku reprezentaciji u utakmici” – izjavio je Teodosić.\nUtakmica između Srbije i Letonije na programu je večeras u 20 časova.\nPrethodni članakGvardiola: “Bili smo u nokdaunu, nije bilo lako u tom trenutku”\nNaredni članakRazlog vrijeđanja Vide od strane holandskog komentatora leži u 2011. godini


Na ulazu u sisački Dom zdravlja također trijaža pacijenata - Portal53\nNa ulazu u sisački Dom zdravlja također trijaža pacijenata\nSISAK – Dom zdravlja Sisak prešao je na novi način rada. Svi ulazi su zatvoreni, osim glavnog ulaza na kojem medicinske sestre rade trijažu akutnih i hitnih pacijenata. Svi liječnici obiteljske medicine, dentalne medicine, specijalisti ginekolozi, specijalisti pedijatri, radit će u svom redovitom radnom vremenu i prihvaćati samo hitne i akutne pacijente te odgovarati na telefonske pozive.\nIz sisačkog Doma zdravlja ujedno mole pacijente da u Dom zdravlja dolaze isključivo u hitnim situacijama zbog zabrane okupljanja i prevencije mogućeg širenja koronavirusa. „U slučaju potrebe, molimo telefonski kontaktirajte ordinacije svojih izabranih liječnika“, poručuju iz sisačkog Doma zdravlja.\nPrevNATRAGŽinić o korona partyju : „Napisi u medijima nisu istiniti“, oporba poziva na ostavku\nSLIJEDEĆIRosavec podsjetio tko sve izdaje propusnice, iz Policije poručuju kako postoji mogućnost stvaranja gužviNext


Kakav raspored setvenih površina predviđaju stručnjaci\nPočetna » Agro teme » Ratarstvo » Kakav raspored setvenih površina predviđaju stručnjaci\nRatarske kulture, kao najzastupljenije u našoj zemlji, uvek zaslužuju veliku pažnju. Ovoga puta naša ekipa saznala je u kakvom se trenutno stanju nalazi pšenica i kako podnosi niske temperature. Raspitivali smo se i o tome koje se ratarske kulture gaje manje, a koje više u poslednjih nekoliko godina i otkrili zašto predstojeća setva kukuruza ne treba da vas brine.\nGospodin Vukosav Saković, direktor Udruženja za unapređenje proizvodnje i izvoza žitarica i uljarica „Žita Srbije“, objasnio nam je šta utiče na raspored i zastupljenost ratarskih kultura u našoj zemlji i na kojoj površini se svaka od njih gaji.\nLed na Dunavu jedan od razloga smanjenja prometa robe na Produktnoj berzi\nS obzirom na to da je setva pšenice prošle godine u većini krajeva kasnila, u optimalnom roku zasejano je svega oko 300.000 hektara, što je malo više od 50% ukupnih površina pod tom kulturom u našoj zemlji.\nTa pšenica niske temperature odlično podnosi, trenutno se nalazi u izvanrednom stanju i lepo se ubokorila. Međutim, pšenica koja je posejana van optimalnog roka bila je izložena niskim temperaturama u fazama klijanja i nicanja, pa se mogu očekivati i određene štete.\n„Za sada ništa nije alarmantno, ali sigurno će na toj pšenici prinosi biti umanjeni u odnosu na očekivane. Ipak, imajući u vidu da je setva na kraju ipak stigla do 550.000 hektara, što znači da je za svega 10% manje pšenice nego prošle godine, mi ćemo pored hlebnog zrna za domaće potrebe imati i viškove za izvoz. Koliko će ukupan izvoz iznositi, to zavisi od prosečnog prinosa“, ističe Saković.\nKada je reč o rasporedu setvenih površina, manja pomeranja moguća su svake godine i ona uglavnom zavise od prošlogodišnjeg roda i cena žitarica i uljarica. Tako, na primer, soja već nekoliko godina unazad ima dobru i stabilnu cenu, pa je zato jedna od kultura koje su u usponu.\n„Svi oni koji mogu da gaje soju uglavnom prelaze na tu kulturu i to pre svega na teret pšenice i kukuruza. Međutim, te površine pod sojom nisu toliko velike da bismo mogli da kažemo da je došlo do značajnog umanjenja kod drugih kultura. Mi pšenicu sejemo na oko 600.000 hektara, kukuruz na više od milion, a soju na oko 200.000 hektara“, objašnjava gospodin Vukosav.\nPšenica koja je posejana van optimalnog roka bila je izložena niskim temperaturama u fazama klijanja i nicanja, pa se mogu očekivati i određene štete.\n„Rekord u setvi soje bio nam je oko 220.000 hektara, a nikada nismo sejali manje od 165.000 hektara. To pomeranje kod soje za 20.000 do 30.000 hektara je veoma bitno za proizvođače te kulture, ali na svu sreću ne utiče na ukupan rod drugih žitarica“, dodaje on.\nAko govorimo o suncokretu, izgleda da se, bez obzira na to koliko proizvođači svake godine kukaju na cene, površine pod ovom uljaricom u Srbiji povećavaju.\n„Nisu to velika povećanja, ona iznose od nekoliko hiljada do 10.000 hektara godišnje. Sigurno je da će i ove godine suncokret biti zastupljen na nešto više od 200.000 hektara. Imajući u vidu da se pšenica zasejala na nešto manjim površinama, rekao bih da će one sada biti posejane upravo suncokretom ili nekom sličnom kulturom“, objašnjava direktor „Žita Srbije“.\nJoš jedna sve popularnija kultura u našoj zemlji jeste i uljana repica.\n„Ona je veoma osetljiva biljka i videćemo na proleće kako je uspela da preživi niske temperature, naročito zbog nedostatka snega koji je u pojedinim krajevima kasnio dvadesetak dana. Da je on na vreme pao, to bi bilo idealno za uljanu repicu, baš kao i za pšenicu i ozimi ječam. Ovo zakašnjenje moglo bi da nanese određene štete“, objašnjava Saković.\nRatarima se i ove godine nude hibridi za sve vremenske uslove i periode setve, pa zato već sada možete da budete sigurni da barem na tom polju nećete imati probleme.\nKukuruz će, kao i do sada, ostati primarna ratarska kultura u našoj zemlji.\n„Pesimisti površine pod kukuruzom nekada procenjuju na 960.000 hektara, optimisti na 1.050.000 hektara, ali naš prosek svakako iznosi oko milion hektara i to očekujemo da će se ponoviti i u ovoj godini“, ističe naš sagovornik.\nKada je reč o nekim simbolično zastupljenim ili manje traženim kulturama, među njima će, kao i do sada, dominirati ovas (naročito u brdskim i planinskim predelima), ječam (koji se gaji na 90.000 do 100.000 hektara) i raž.\n„Prošle godine jesenja setva ječma bila je uobičajena, s obzirom na to da proizvođači slada, odnosno ječma koji je namenjen za pivarsku industriju, uglavnom organizuju proizvodnju. Zato očekujemo da će površine pod ovom kulturom biti konstantne, kao i prethodnih godina. Što se tiče raži, mi smo veoma mali potrošači te kulture. Zato svako bilo kakvo povećanje napravi problem sa hiperprodukcijom i za tu raž nemamo kupce“, rekao je Saković.\n„To dovodi do cikličnih skokova, pa jedne godine imamo viškove, a druge godine manjak, te moramo da uvezemo nekoliko hiljada tona. Ukoliko ne dođe do ozbiljnijeg povećanja potrošnje, ne možemo ni očekivati da će sadašnja potrošnja dovesti do toga da se površine pod raži povećaju“, zaključuje direktor „Žita Srbije“.\nO setvi kukuruza još uvek je rano da se govori i optimalni rokovi će zavisiti od vremenskih prilika. Međutim, sudeći po broju hibrida ove žitarice na srpskom tržištu i po uspesima koje ratari širom Srbije sa njima ostvaruju, sigurno je da smo u semenskoj proizvodnji kukuruza napredovali više nego u bilo kom segmentu ratarstva. Ratarima se i ove godine nude hibridi za sve vremenske uslove i periode setve, pa zato već sada možete da budete sigurni da barem na tom polju nećete imati probleme.\nVukosav Saković, direktor Udruženja za unapređenje proizvodnje i izvoza žitarica i uljarica „Žita Srbije“\ngajenje kukuruza gajenje suncokreta ječam kukuruz Potražnja pšenica Ratarski usevi ratarstvo suncokret Uljana repica


Kosovska Mitrovica - Svaki Srbin koji bude uhapšen pod sumnjom da je počinio ratni zločin 1999. godine na teritoriji Kosova i Metohije, unapred je od strane kosovskog pravosuđa osuđen na kaznu zatvora od 10 do 20 godina. Bez obzira što se time krši Krivični zakon Socijalističke Federativne Republike Jugoslavije, koji se u to vreme primenjivao i primenjuje za dela počinjena u tom periodu, bez obzira što se neka dela potežu posle 22 godine, sa nekredibilnim i „lažnim” svedocima, što se krši Briselski sporazum sa jasno određenim pravosudnim tačkama, jedno je istina ‒ Srbima prete dugogodišnje robije. Ovo za „Politiku” tvrdi Ljubomir Pantović, advokat iz Kosovske Mitrovice, koji se od 1995. godine bavi advokaturom, a do sada je 16 optuženih i osuđenih Srba branio za teško krivično delo\nLjUBLjANA - Okružni sud u Murskoj Soboti otvorio je zvaničnu istragu protiv slovenačkog ministra pravde Marjana Dikaučiča zbog sumnje u utaju poreza i falsifikovanje dokumenata, što su optužbe koje on odbacuje, prenosi STA pozivajući se internet portal POP TV. Okružno državno tužilaštvo u Murskoj Soboti zatražilo je od suda da otvori zvaničnu istragu u avgustu 2020. godine, dok je finansijska uprava (FURS) još u avgustu 2017. podnela krivičnu prijavu protiv Dikaučiča. Slučaj se odnosi na vreme kada je Dikaučič, koji je sredinom juna imenovan za ministra pravde, bio odgovorno lice u preduzeću BGA i preduzeću Prevozi Žižek u stečaju, sa sedištem u Gornjoj Bistrici, jugoistočno od Murske Sobote. Okružno državno tužilaštvo potvrdilo je početkom septembra za portal da je u avgustu\n10.10.2021 u 22:10\nKrivično gonjenje ratnih zločinaca je međunarodna obaveza\nBez obzira na to koje su vere i nacije i čiji su državljani, ratni zločinci moraju da budu kažnjeni, a svi zločini moraju biti istraženi, rečeno je posle regionalne konferencije tužilaca sa prostora bivše Jugoslavije. Ministarstvo pravde Srbije naglasilo je da jedan od važnih koraka u procesu pomirenja u regionu predstavljaju upravo suđenja za ratne zločine učinjene tokom ratnih sukoba krajem prošlog veka. Univerzalna jurisdikcija znači pravo jedne države da krivično goni osumnjičene za izvršenje određenih krivičnih dela, bez obzira na teritoriji koje države su izvršena i čiji su izvršioci državljani. – Univerzalna jurisdikcija nije nikakav izum Srbije. To je tekovina civilizovanog sveta i uređene društvene zajednice u čijoj osnovi je ideja velikoga Huga Grocijusa još iz 17. veka za\nKad na poslu završi s predmetima i odlascima u sud, Stanislava Sinovec navlači bokserske rukavice i odlazi na trening ili u ring. Osim što je zaposlena kao viši savetnik u Gradskom pravobranilaštvu grada Beograda, ova tridesetosmogodišnja pravnica se uspešno bavi kik-boksom. Osvojila je brojne medalje, a kao aktuelna državna šampionka u disciplini lou kik trenutno se priprema za svetski šampionat u Lido di Jezolu u Italiji, koji će biti održan od 15. do 24. oktobra. Za naš list Stanislava kaže da uspešno usklađuje obaveze na poslu i u borilištu. Ona je od 2013. u Gradskom pravobranilaštvu, gde je najpre bila pripravnik, a nakon položenog pravosudnog ispita je zaposlena na savetničko mesto. Kik-boksom je počela da se bavi i pre toga, 2009. godine. Sve je počelo spontano i slučajno, kao


Opština Novi Bečej u najužem krugu izbora za ‘Grad u fokusu’\nNa osnovu kvaliteta projekata, koje su gradovi prikazali Minstarstvu kulture, opština Novi Bečej je ušla u finalni krug izbora za Grad u fokusu, trenutno čekajući rezultate pobednika rame uz rame sa gradovima Kikinda, Zrenjanin, Užice, Šabac i Kragujevac.\n„U petak, u klubu poslanika u Beogradu smo imali zadnji krug prezentacije projekata „Grad u fokusu“, a koji je konkurs Ministarstva kulture i to pred ljudima iz ministarstva i pred samim ministrom za kulturu. Ono na šta opština Novi Bečej treba da bude ponosna, jeste da smo izborili svoje mesto između 6 gradova, a mi smo jedina opština koja je ušla u uži krug, a od čega će se izabrati 3 grada, a ja se nadam da će biti 2 grada i jedna opština. Mi smo tražili oko 56 miliona dinara za sve projekte kulture koje imamo u okviru naše opštine. Smatram da trebamo biti ponosni, što je ovako mala opština uspela da se izbori i stane rame uz rame sa gradovima u Srbiji, koji su imali dobre projekte“-izjavio je Saša Maksimović, predsednik opštine Novi Bečej.\nPošto je ovo bio poslednji krug izbora, Ministarstvo bi ove nedelje trebalo da objavi rezultate konkursa.


Naslovna Fudbal Meridian prognoza: Niš je jasan – Srbija osvaja!\nNastavljamo turneju po celoj Srbiji i prognoziranje Svetskog prvenstva sa našim sugrađanima, a ovoga puta svratili smo do Niša. Saznali smo da Nišlije čvrsto veruju u Srbiju, ne skrivajući potpunu subjektivnost kada je reč o prognoziranju novog šampiona sveta.\nOvaj grad u jugoistočnoj Srbiji može da se pohvali činjenicom da u reprezentaciji i na Svetskom prvenstvu u Rusiji ima dva predstavnika, Andriju Živkovića i Nemanju Radonjića, iako njih dvojica nisu zaigrali u prvom meču „Orlova“ i pobedi nad Kostarikom (0:1).\nPrva tri sagovornika ubeđena su u to da ekipa Mladena Krstajića ima sasvim dovoljno kvaliteta da podigne najvredniji trofej na planeti, a čuli smo i nešto realnije prognoze i mišljenja da bi zlatne medalje oko vrata poneti 14. jula na Lužnjiki stadionu u Moskvi mogli poneti reprezentativci Argentine, Francuske, Španije.\nTakođe, Nišlije veruju i da bi Aleksandar Mitrović mogao da bude najbolji strelac šampionata, a tu je i jedan lokal-patriota koji bi voleo da to bude vezista Živković iz Benfike. Postoje i oni koji smatraju da će Lionel Mesi „proraditi“ nakon susreta sa Islandom na kojem nije realizovao jedanaesterac.\nŠto se tiče šansi naših momaka, Niš je ubeđen da ćemo proći grupnu fazu, što je prognoza koju Meridian „plaća“ po kvoti 1.80, a ističu i da je srpski sudija Milorad Mažić, nakon suđenja finala Lige šampiona, zaslužio da sudi i finalnu utakmicu na Svetskom prvenstvu (5.50).\nPo njihovim rečima, Maroko, Poljska i Švedska mogli bi pozitivno da nas iznenade na Svetskom kupu, dok će za razočaranja biti „zaduženi“ Portugalci, Španci i Nemci, iako su pojedini tipovali da bi kapiten „Pancera“ Manuel Nojer mogao da bude najbolji golman na Mundijalu.\nReprezentacija Srbije se trenutno nalazi na prvom mestu u grupi E pošto su Švajcarska i Brazil remizirali (1:1) na „Rostov Areni“. U narednom meču naš državni tim sastaje se sa Švajcarcima (petak, 20 časova) i taj meč biće ključan za plasman u narednu fazu takmičenja.\nPrethodni tekstPles Senegala, “čudan” gol Nijanga i razočaravajuća igra Poljske\nSledeći tekstRusija je hit Mundijala: Egipat na kolenima pred istorijskom generacijom!


Meksiko: Treća faza ispitivanja ruske vakcine po dobijanju dozvole regulatora - 23.11.2020, Sputnik Srbija\nOčekuje se da će treća faza kliničkih ispitivanja ruske vakcine „Sputnjik V“ protiv virusa korona biti izvedena u Meksiku čim ruski proizvođači dobiju dozvolu... 23.11.2020, Sputnik Srbija\n09:31 23.11.2020 (Osveženo: 01:03 26.08.2021)\n„Pregovori između Ruskog fonda za direktne investicije i meksičkih vlasti vode se redovno. Sada čekamo da Fond dovrši (pripremu) dokumentacije kako bi je mogli predati regulatornim telima. Ako sve bude u redu, moći će da dobiju odobrenje i deo treće faze ispitivanja moglo bi se izvesti u Meksiku uz učešće oko 500 ljudi“, objasnila je ambasadorka.\nIstovremeno, Meksiko sarađuje sa drugim proizvođačima vakcina protiv virusa korona, kao što su britanska „Astra zeneka“, američki „Fajzer“ i kineska kompanija „KanSino bajolodžiks“, istakla je Pensadova. Ona je dodala da zemlja takođe podržava sopstveni nacionalni razvoj vakcina.\nU septembru su Ruski fond za direktne investicije i farmaceutska kompanija „Landštajner sajentifik“ objavili o postizanju sporazuma o isporuci 32 miliona doza vakcine „Sputnik V“ Meksiku.


evropa, putovanja, vize, EU, sloboda, unija, ambasada\nDONETA ODLUKA O UKIDANJU VIZA!\nBrisel, Beograd -- Kolegijum Evropske komisije jednoglasno je doneo odluku o liberalizaciji viznog režima za Srbiju, Makedoniju i Crnu Goru od 1. januara iduće godine.\nTu informaciju su potvrdili diplomatski izvori u EU. Prema proceduri, taj predlog će biti prosleđen Savetu ministara EU i Evropskom paralmentu, koji će konačnu odluku o ukidanju viza doneti najverovatnije u novembru.\nU predlogu koji je podržao Kolegijum komesara Evropske komisije, navodi se da će liberalizacija viznog režima za Srbiju, Crnu Goru i Makedoniju početi da se primenjuje od 1. januara 2010. godine.\nEvropski komesari Žak Baro i Oli Ren sutra će u Briselu obrazložiti taj predlog u kojem se od srpskih vlasti traži da pruže opipljive dokaze o delotvornom sprovođenju zakona o strancima, borbi protiv organizovanog kriminala i korupcije, kao i da usvoje i primene nacionalnu strategiju o imigraciji.\nKako su izvori EU preneli agenciji Beta, do oktobra bi Beograd takođe morao da obezbedi pouzdani nadzor "granične linije" prema Kosovu, i to uz saradnju s Euleksom i policijskom strukturom Kosova.\nEvropska komisija smatra da će srpske, isto kao i crnogorske vlasti, bez većih poteškoća moći da dokaze o ispunjavanju ovih preostalih mera pruže do oktobra, kada bi jedna misija stručnjaka Komisije otišla u Beograd (i Podgoricu) da s tamošnjim zvaničnicima utvrdi ostvareni napredak.\nOčekuje se, isto tako, da poseban centar u Beogradu za izdavanje visokobezbednih biometrijskih pasoša licima s Kosova, to uhodano čini uz jemstvo potpune bezbednosti takvih dokumenata.\nLica s Kosova, koja i dobiju biometrijske pasoše Srbije, ipak će morati da izvade vizu da bi putovala u zemlje EU, navodi se u obrazloženju predloga Evropske komisije, uz opasku da je Kosovo pod privremenom upravom UN.\nOtud, na temelju rezolucije 1244 SBUN, srpski MUP i druge vlasti nemaju pristupa kosovskoj teritoriji da bi proverili podatke podnosilaca zahteva za nove pasoše. Zato je nužno da, ako dobiju pasoše, ipak izvade vizu EU. Ključni razlog je sprečavanje ilegalne imigracije s Kosova, ali i opasnosti od širenja mreža organizovanog kriminala.\nÐelić: Novi ritam integracija\nSrbija je na korak od dobijanja belog šengena, a uspostavljen je novi ritam i posvećenost Skupštine evropskim integracijama, kaže vicepremijer Božidar Ðelić.\nNema sumnje da će Srbija podneti zahtev za dobijanje statusa kandidata kada to bude oportuno i u saradnji sa svojim evropskim partnerima, rekao je Ðelić. On je objasnio da Srbija, da bi podnela zahtev, mora da ima formalno odobrenu primenu Sporazuma o stabilizaciji i aocijaciji, "barem jedan dan".\n"Jedini siguran način za primenu SSP-a je da se preostala dva haška optuženika pronađu i izruče", naveo je Ðelić, predstavljajući rezultate rada njegovog kabineta i Kancelarije za evropske integracije u proteklih godinu dana.\nNakon odluke Evropske komisije da preporuči da se ukinu vize građanima Srbije, kako objašnjava Ðelić, Savet ministara EU će na svom samitu u novembru ili decembru doneti odluku da Srbiju, uz još dve zemlje, stavi na beli šengen listu 1. januara 2010. godine.\nÐelić je rekao da bi procedura trebalo da bude takva da uz zakonski predlog, koji će dati evropski komesar za pravosuđe Žak Baro, Srbija dobije i pismo o preporukama Evropske komisije šta bi još trebalo učiniti.\nNa jesen očekujemo još jednu tehničku misiju, rekao je on i naveo da je važno nastaviti sa sprovođenjem reformi i posle odluke Evropske komisije o vizama.\nÐelić je rekao da predsednik Demokratske stranke Srbije Vojislav Koštunica pokušava da jednu od najpozitivnijih stvari, koju građani čekaju od 1992. godine, pretvori u nešto što nije.\nSutra čekamo pun sadržaj odluke, ali sigurno je da Srbija nikada neće priznati takozvano Kosovo, ni direktno, niti indirektno, precizirao je on i naveo da će svi građani Srbije, na kojem god delu teritorije da žive, moći da dobiju biometrijski pasoš.\nU proteklih 12 meseci, Srbija je počela primenu Prelaznog trgovinskog sporazuma sa EU, bez značajnih posledica za srpske finansije. Usvojen je Nacionalni program integracije (NPI) u EU, rekao je Ðelić i najavio da će na sednici Vlade u četvrtak biti usvojen izveštaj po kojem je u junu ispunjenost NPI 70 odsto.\n"Evropska unija je ključni strateški finansijski partner Srbije. Programirana su sredstva u vrednosti od 585 miliona evra u okviru IPA fondova, dobijena je bespovratna budžetska podrška od 100 miliona evra, a Unija sa skoro 80 odsto sredstava učestvuje u izgradnji koridora 10", rekao je Ðelić.\nDirektorka Kancelarije za evropske integracije Milica Delević ocenila je da će izveštaj o ispunjenosti obaveza iz NPI, pokazati da je Skupština Srbija u drugom tromesečju bila apsolutni šampion u ispunjavanju obaveza.\nČitanja: 2170 | Komentara: 0 | Dodaj komentar